hotchpotch/miracl-hf-unified huggingface dataset:
পে-মা-রিগ-'দ্জিন
পে-মা-রিগ-'দ্জিন () (১৬২৫-১৬৯৭) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দ্জোগ্স-ছেন বৌদ্ধবিহার নামক অন্যতম প্রধান বৌদ্ধবিহারের প্রতিষ্ঠাতা ও প্রথম প্রধান ছিলেন।
পে-মা-রিগ-'দ্জিন ১৬২৫ খ্রিষ্টাব্দে তিব্বতের স্পু-বো-রা-ঝি () নামক স্থানে জন্মগ্রহণ করেন। তাঁর পিতা বাল-পো-ব্ক্রা-শিস () একজন দক্ষ নেপালী শিল্পী। শৈশবে ছাব-ম্দো-ব্যাম্স-পা-গ্লিং () নামক স্থানে পে-মা-রিগ-'দ্জিন লেখাপড়া শুরু করেন। কৈশোরে কার্মা-ছাগ্স-মেদ () নামক ব্কা'-ব্র্গ্যুদ ধর্মসম্প্রদায়ের এক বিখ্যাত পন্ডিতের নিকট রত্ন গ্লিং-পা দ্বারা আবিষ্কৃত ব্লা-মা'ই-ঝি-দ্রাগ () গ্রন্থ সম্বন্ধে ও কার্মা-গ্লিং-পা দ্বারা আবিষ্কৃত ঝি-খ্রো-দ্গোংস-পা-রোং-গ্রোল () গ্রন্থ সম্বন্ধে শিক্ষাগ্রহণ করেন। দক্ষিণ পশ্চিম তিব্বতের স্পো-বো () নামক স্থানে তিনি ব্দুদ-'দুল-র্দো-র্জে () নামক গ্তের-স্তোনের নিকট র্দ্জোগ্স-ছেন-স্ন্যিং-থিগ () নামকগ্রন্থ সম্বন্ধে শিক্ষালাভ করেন। এছাড়া ছোস-ক্যি-র্গ্যা-ম্ত্শো () নামক পন্ডিতের নিকট ম্খা'-'গ্রো-স্ন্যিং-থিগ () নামক অতিযোগ তত্ত্বের ওপর লিখিত গ্রন্থ সম্বন্ধে অধ্যয়ন করেন। তাঁর অন্যতম উল্লেখযোগ্য শিক্ষক ছিলেন গ্নাম-ছোস-মি-'গ্যুর-র্দো-র্জে () নামক গ্তের-স্তোন।
পে-মা-রিগ-'দ্জিনের সর্বাপেক্ষা উল্লেখযোগ্য শিষ্য ছিলেন ন্যি-মা-গ্রাগ্স-পা ()। ১৬৬৩ খ্রিষ্টাব্দে গুরু-শিষ্য দুই জনে মিলে তিব্বতের বিভিন্ন স্থানের বৌদ্ধবিহারে যাত্রা করেন। লাসা শহরে পঞ্চম দলাই লামা এই সময় পে-মা-রিগ-'দ্জিনের নিকট শিক্ষালাভ করেন। এরপর গ্তের-ব্দাগ-গ্লিং-পা (), ম্ঙ্গা'-ব্দাগ-ছোস-ক্যি-দ্বাং-পো (), ত্শুল-খ্রিম্স-র্দো-র্জে () প্রভৃতি বৌদ্ধ পন্ডিত পে-মা-রিগ-'দ্জিন ও তাঁর শিষ্য ন্যি-মা-গ্রাগ্স-পাকে শিক্ষাদান করেন। ১৬৬৮ খ্রিষ্টাব্দে তিন বছরের জন্য এই গুরু-শিষ্য সাধনায় লিপ্ত হন। এরপর শিষ্যের থেকে বিদায় নিয়ে খাম্স অঞ্চলে চলে যান। তাঁর অন্যান্য উল্লেখযোগ্য শিষ্য ছিলেন নাম-ম্খা'-'ওদ-গ্সাল (), রাব-ব্যাম্স-পা-ব্স্তান-পা'ই-র্গ্যাল-ম্ত্শান (), য়ে-শেস-স্ন্যিং-পো () নামক সপ্তম ঝ্বা-দ্মার-পা প্রভৃতি।
১৬৮৪ খ্রিষ্টাব্দে তিনি পঞ্চম দলাই লামার নির্দেশে ও সাংস-র্গ্যাস-ব্স্তান-পা () নামক স্দে-দ্গে রাজ্যের তৎকালীন রাজার সহায়তায় রু-দাম-স্ক্যিদ-খ্রাম () নামক উপত্যকায় ও-র্গ্যান-ব্সাম-গ্তান-গ্লিং () নামক একটি মঠ স্থাপন করেন। ধীরে ধীরে এই মঠ র্দ্জোগ্স-ছেন বৌদ্ধবিহার হিসেবে গড়ে ওঠে।
বটতলি রেলওয়ে স্টেশন
বটতলি রেলওয়ে স্টেশন ( চট্টগ্রাম রেলওয়ে স্টেশন প্রাচীন টার্মিনাল) বাংলাদেশের চট্টগ্রাম জেলার বটতলি এলাকায় অবস্থিত প্রাচীন এবং চট্টগ্রাম শহরের মূখ্য রেলওয়ে স্টেশন।
১৮৯৬ সালের ৭ নভেম্বর, আসাম বেঙ্গল রেলওয়ের এজেন্ট স্টেশনের বানিজ্যিক স্থাপনার সংস্থান এবং স্টেশন মাস্টারের আবাসনের প্রয়োজন মেটাতে প্রধান প্রকৌশলী সহযোগে দুই তলা পুরোনো ভবনের অঙ্কন স্বাক্ষর করেন যা পরবর্তীতে পুন:সংস্কার করা হয়। এটি বাংলাদেশে স্থাপত্য সংরক্ষণের শ্রেষ্ঠ উদাহরণ হিসেবে বিবেচিত হয়ে থাকে।
স্টেশন ভবনটি পূর্ব থেকে পশ্চিমে প্রায় ৫৬.২৪ মিটার দৈর্ঘ্য এবং ১০.৩৭ মিটার প্রস্থের একটি দ্বিতল ভবনের সমন্বয়ে তৈরি করা হয়েছে। ভবনের নিচ তলায় ব্যবসায়িক স্থান এবং দ্বিতীয় তলায় রেলওয়ে কর্মকর্তাদের আবাসনের ব্যাবস্থা রয়েছে। শুরুতে স্টেশন প্রাঙ্গনে একটি উন্মুক্ত চত্বর থাকলেও বর্তমানে তা নেই। ভবনেনর পরিপাটি ফ্যাসাদ স্থাপত্যিক অলঙ্করণে সজ্জিত। জাঁকজমকপূর্ণ গাড়ি-বারান্দার মধ্যখানে সংযুক্ত রয়েছে ধাতব শীর্ষভূষণ এবং গম্বুজ শৈাভিত অর্ধ-অষ্টালক মিনার। পূর্বে চট্টগ্রাম বিশ্ববিদ্যালয়ের শাটল ট্রেন এই স্টেশন থেকে ছেড়ে যতো, তবে ২০১৩ সাল থেকে রেলপথ সংস্কারের কারণে তা বন্ধ রাখা হয়েছে।
গ্নাম-ছোস-মি-'গ্যুর-র্দো-র্জে
গ্নাম-ছোস-মি-'গ্যুর-র্দো-র্জে () (১৬৪৫-১৬৬৭) তিব্বতের র্ন্যিং-মা ধর্মসম্প্রদায়ের একজন গ্তের-স্তোন ছিলেন।
গ্নাম-ছোস-মি-'গ্যুর-র্দো-র্জে ১৬৪৫ খ্রিষ্টাব্দে তিব্বতের খাম্স অঞ্চলে ঙ্গোম () নামক স্থানে জন্মগ্রহণ করেন। তাঁর পিতার নাম ছিল ম্গোন-পো-ত্শে-ব্র্তান ()। কৈশোরাবস্থায় তাঁর পরিবারের সমস্ত সম্পত্তি কেড়ে নেওয়া হয় ও তাঁরা খুব দুরবস্থার সম্মুখীন হন। সেই সময় তিনি কার্মা-ছাগ্স-মেদ () নামক ব্কা'-ব্র্গ্যুদ ধর্মসম্প্রদায়ের এক বিখ্যাত পন্ডিতের সান্নিধ্যে এসে তাঁর নিকট হতে শিক্ষালাভ করেন। পরবর্তীকালে তিনি বেশ কিছু লুক্কায়িত গ্রন্থ ও মূর্তি আবিষ্কার করেন। তাঁর উল্লেখযোগ্য শিষ্য ছিলেন পে-মা-রিগ-'দ্জিন।
ন্যি-মা-গ্রাগ্স-পা
ন্যি-মা-গ্রাগ্স-পা () (১৬৪৭-১৭১০) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন। তিনি কিছু সময়ের জন্য ষষ্ঠ দলাই লামা ত্শাংস-দ্ব্যাংস-র্গ্যা-ম্ত্শোর শিক্ষক ইসেবে নিযুক্ত হয়েছিলেন।
ন্যি-মা-গ্রাগ্স-পা ১৬৪৭ খ্রিষ্টাব্দে তিব্বতের নাং-ছেন () নামক স্থানে ফ্যাগ-স্বাল () নামক গ্রামে দ্ব্রা-দ্কার-পো () পরিবারগোষ্ঠীতে জন্মগ্রহণ করেন। তাঁর পিতার নাম ছিল ব্যাম্স-মে-দ্বোন-পো-কার্মা-র্নাম-র্গ্যাল () এবং মাতার নাম ছিল ব্লা-জা-ব্সোদ-নাম্স-ম্ত্শো ()। কৈশোরে তিনি স্প্যি-বুগ-পা-কার্মা-ব্যাং-ছুব () নামক এক ভিক্ষুর নিকট শিক্ষালাভ করেন। এরপর তিনি ব্দুদ-'দুল-র্দো-র্জে () ও পে-মা-রিগ-'দ্জিন () নামক দুই র্ন্যিং-মা ধর্মসম্প্রদায়ের পন্ডিতের নিকট দীক্ষালাভ করেন।
১৬৬৩ খ্রিষ্টাব্দ থেকে আগামী পাঁচ বছর ধরে পে-মা-রিগ-'দ্জিনের সঙ্গে তিনি তিব্বতের বিভিন্ন স্থানের বৌদ্ধবিহারে যাত্রা করেন। গ্তের-ব্দাগ-গ্লিং-পা (), ম্ঙ্গা'-ব্দাগ-ছোস-ক্যি-দ্বাং-পো (), ত্শুল-খ্রিম্স-র্দো-র্জে () প্রভৃতি বৌদ্ধ পন্ডিত পে-মা-রিগ-'দ্জিন ও তাঁর শিষ্য ন্যি-মা-গ্রাগ্স-পাকে শিক্ষাদান করেন। তিনি পে-মা-'ফ্রিন-লাস নামক চতুর্থ র্দো-র্জে-ব্রাগ-রিগ-'দ্জিন-ছেন-পোর নিকট হতে ব্যাং-গ্তের () বা উত্তর দিকের সম্পদ সম্বন্ধে অধ্যয়ন করেন। ১৬৬৮ খ্রিষ্টাব্দ থেকে পরবর্তী তিন বছর তিনি ও পে-মা-রিগ-'দ্জিন সাধনায় লিপ্ত হন। ১৬৭১ থেকে ১৬৭৪ খ্রিষ্টাব্দ পর্যন্ত তিনি দ্পাল-গ্যি-খাম-শাগ-র্দো-র্জে-স্ন্যিং-র্দ্জোং () নামক স্থানে একাকী সাধনা করেন। এরপর তিনি পশ্চিমে যাত্রা করে অগ্নিকান্ডে ক্ষতিগ্রস্ত ব্সাম-য়াস বৌদ্ধবিহার সংস্কারের জন্য অর্থ প্রদান করেন। গার-দ্বাং-র্দো-র্জে ) নামক এক গ্তের-স্তোন তাঁকে তাঁর আবিষ্কৃত "র্দো-সেম্স-থুগ্স-ক্যি-মে-লোং" () এবং থুগ্স-র্জে-ছেন-পো-র্ত্সা-গ্সুম-স্ন্যিং-থিগ () গ্রন্থদুটি সম্বন্ধে শিক্ষাদান করেন। তাঁর অন্যান্য উল্লেখযোগ্য শিক্ষক ছিলেন 'জাম-দ্ব্যাংস-ছোস-র্গ্যাল-র্দো-র্জে () নামক সিক্কিমের এক পন্ডিত, র্গ্যাল-থাং-পা-ঙ্গাগ-দ্বাং-জিল-গ্নোন-র্দো-র্জে () প্রভৃতি। ১৬৭৬ খ্রিষ্টাব্দে তিনি মাঙ্গুল অঞ্চলের ব্যাম্স-স্প্রিন () নামক মন্দির থেকে "থুগ্স-র্জে-ছেন-পো-মা-রিগ-মুন-সেল" () নামক গ্রন্থ আবিষ্কার করেন।
১৬৮৪ খ্রিষ্টাব্দে পে-মা-রিগ-'দ্জিন ও-র্গ্যান-ব্সাম-গ্তান-গ্লিং () নামক একটি মঠ স্থাপন করলে ন্যি-মা-গ্রাগ্স-পাকে ঐ মঠের প্রধান হওয়ার অনুরোধ করলে তিনি তা প্রত্যাখ্যান করেন। ১৬৯০-এর দশকে তিনি গ্লাং-থাং অঞ্চলে রে-ঝেগ-ঝে-ছেন () নামক পার্বত্য মঠের নির্মাণ করেন। ১৬৯৩ খ্রিষ্টাব্দে সাংস-র্গ্যাস-ব্স্তান-পা () নামক স্দে-দ্গে রাজ্যের রাজার অনুরোধে তিনি স্তাগ-মো-গ্সাং-ব্স্কাল-ব্জাং-ফুন-ত্শোগ্স-গ্লিং () নামক ধর্মকেন্দ্র প্রতিষ্ঠা করেন।
১৬৯৭ খ্রিষ্টাব্দে ত্শাংস-দ্ব্যাংস-র্গ্যা-ম্ত্শোকে ষষ্ঠ দলাই লামা হিসেবে আনুষ্ঠানিকভাবে স্বীকৃতি দেওয়ার পরে রাজপ্রতিনিধি সাংস-র্গ্যাস-র্গ্যা-ম্ত্শোর অনুরোধে তিনি ষষ্ঠ দলাই লামার শিক্ষক নিযুক্ত হন। কিন্তু মোঙ্গল নেতা ল্হাজাং খান সাংস-র্গ্যাস-র্গ্যা-ম্ত্শোকে হত্যা করলে, ন্যি-মা-গ্রাগ্স-পা লাসা থেকে দক্ষিণ তিব্বতে পালিয়ে আসতে বাধ্য হন। পরবর্তীকালে তিনি স্দে-দ্গে রাজ্যের ফিরে যান ও ১৭১০ খ্রিষ্টাব্দে সেখানেই তাঁর মৃত্যু হয়।
'গ্যুর-মেদ-থেগ-ম্ছোগ-ব্স্তান-'দ্জিন
'গ্যুর-মেদ-থেগ-ম্ছোগ-ব্স্তান-'দ্জিন () (১৬৯৯-১৭৫৮) তিব্বতী বৌদ্ধধর্মের র্ন্যিং-মা ধর্মসম্প্রদায়ের দ্বিতীয় র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা ছিলেন। তিনি র্দ্জোগ্স-ছেন বৌদ্ধবিহার নামক অন্যতম র্ন্যিং-মা ধর্মসম্প্রদায়ের প্রধান বৌদ্ধবিহারের তৃতীয় প্রধান ছিলেন।
গ্যুর-মেদ-থেগ-ম্ছোগ-ব্স্তান-'দ্জিন ১৬৯৯ খ্রিষ্টাব্দে মোঙ্গল বংশে জন্মগ্রহণ করেন। নাম-ম্খা'-'ওদ-গ্সাল () নামক বৌদ্ধ লামা তাঁকে পে-মা-রিগ-'দ্জিন নামক র্দ্জোগ্স-ছেন বৌদ্ধবিহারের প্রতিষ্ঠাতার পুনর্জন্ম রূপে চিহ্নিত করেন। র্দ্জোগ্স-ছেন বৌদ্ধবিহারের বিহারের প্রধান নাম-ম্খা'-'ওদ-গ্সাল তাঁকে বিহারে এনে দ্বিতীয় র্দ্জোগ্স-ছেন-গ্রুব-দ্বাং হিসেবে অধিষ্ঠিত করেন। তাঁর উল্লেখযোগ্য শিক্ষক ছিলেন ন্যি-মা-গ্রাগ্স-পা () নামক পে-মা-রিগ-'দ্জিনের এক গুরুত্বপূর্ণ শিষ্য, ও-র্গ্যান-ব্স্তান-'দ্জিন () নামক প্রথম ছাগ্স-রি-ন্যি-গ্রাগ্স-র্গ্যা-স্রাস () উপাধিধারি লামা, 'ব্রি-গুং-দ্কোন-ম্ছোগ-'ফ্রিন-লাস-ব্জাং-পো () প্রভৃতি। র্দো-র্জে-'ব্রাগ বৌদ্ধবিহারে গ্তের-ব্দাগ-গ্লিং-পা () নামক বিখ্যাত পন্ডিত তাঁকে বোধিচিত্ত সম্বন্ধে শিক্ষা, পে-মা-'ফ্রিন-লাস নামক চতুর্থ র্দো-র্জে-ব্রাগ-রিগ-'দ্জিন-ছেন-পো উপাধিধারী লামা তাঁকে শ্রমণের শপথ এবং র্দোর-ব্রাগ-ম্ছোগ-স্প্রুল-স্কাল-ব্জাং-পে-মা-দ্বাং-ফ্যুগ () তাঁকে ভিক্ষুর শপথ দান করেন।
১৭২৬ খ্রিষ্টাব্দে নাম-ম্খা'-'ওদ-গ্সাল মৃত্যুবরন করলে তিনি র্দ্জোগ্স-ছেন বৌদ্ধবিহারের পরবর্তী প্রধান হিসেবে অধিষ্ঠিত হন। এই সময় তিনি ব্স্তান-পা-ত্শে-রিং ( নামক স্দে-দ্গে রাজ্যের তৎকালীন রাজার সঙ্গে মিলিত ভাবে স্দে-দ্গে-পার-খাং নামক তিব্বতের অন্যতম বিখ্যাত ছাপাখানা নির্মাণ করেন। ১৭৪০ খ্রিষ্টাব্দে তিনি পে-মা-কুন-গ্রোল-র্নাম-র্গ্যাল নামক এক ভিক্ষুকে র্দ্জোগ্স-ছেন বৌদ্ধবিহারের দায়িত্ব দিয়ে তিনি লাসা যাত্রা করেন। এই সময় তিনি সপ্তম দলাই লামা ব্স্কাল-ব্জাং-র্গ্যা-ম্ত্শো এবং ত্রয়োদশ র্গ্যাল-বা-কার্মা-পা ব্দুদ-'দুল-র্দো-র্জের সঙ্গে সাক্ষাৎ করেন। তিনি পঞ্চম দলাই লামার স্মরণসভা সহ বেশ কিছু উৎসবে অর্থদান করেন। এই সময় তিনি দ্পাল-ল্দান-ছোস-স্ক্যোং () নামক চৌত্রিশতম ঙ্গোর-ছেন, দ্পাল-ছেন-ছোস-ক্যি-দোন-গ্রুব নামক অষ্টম ঝ্বা-দ্মার-পা, ব্স্তান-পা'ই-র্গ্যাল-ম্ত্শান () নামক প্রথম ঝে-ছেন-রাব-'ব্যাম্স () প্রভৃতি বিখ্যাত অবতারী লামাদের নিকট শিক্ষালাভ করেন। ১৭৫৩ খ্রিষ্টাব্দে একটি ভয়ানক অগ্নিকান্ডে র্দ্জোগ্স-ছেন বৌদ্ধবিহার প্রচন্ড রকম ক্ষতিগ্রস্ত হলে তিনি বিহার সংস্কার করান। এছাড়া তিনি প্রায় একশোটির বেশি থাংকা চিত্রকলা তৈরী করান। তিনি থার-লাম-ব্গ্রোদ-ব্যেদ-শিং-র্তা-ব্জাং-পো () নামক একটি গ্রন্থও রচনা করেন। তাঁর উল্লেখযোগ্য শিষ্য ছিলেন পে-মা-গ্সাং-স্ঙ্গাগ্স-ব্স্তান-'দ্জিন () নামক দ্বিতীয় র্দ্জোগ্স-ছেন-দ্পোন-স্লোব (), 'গ্যুর-মেদ-কুন-ব্জাং-র্নাম-র্গ্যাল নামক দ্বিতীয় ঝে-ছেন-রাব-'ব্যাম্স () প্রভৃতি অবতারী লামারা।
নারা ড্রীমল্যান্ড
এই পার্কটির প্রবেশপথ প্রায় ডিজনীল্যান্ডের অনুসরণে ডিজাইন করা হয়েছে। যার মধ্যে ট্রেন স্টেশন, মার্কিন যুক্তরাষ্ট্রে একটি প্রধান সড়ক এবং জনপ্রিয় স্লিপিং বিউটি ক্যাসেল অন্তর্ভুক্ত। এছাড়া এখানে একটি ম্যাটারহর্ন ধরনের পর্বত আছে, যার মধ্য দিয়ে আকাশ পথ চলাচল করার পাশাপাশি অটোপিয়া ধরনের রাইড এবং একটিমাত্র লাইনের রেলপথ অন্তুর্ভূক্ত। এছাড়া এই পার্কের নিজস্ব মাস্কটও আছে, Ran-chan এবং Dori-chan, এই দুইজন ভালুকের চামড়ার সদৃশ পোশাক পরিধান করে।
বন্ধের পূর্বে এই পার্কের বেশ কিছু রাইড ছিল, যার মধ্যে অন্যতম হলঃ
উমিয়া ডিজাইন ইনস্টিটিউট
উমিয়া ডিজাইন ইনস্টিটিউট () বা ইউআইডি হল উমিয়া বিশ্ববিদ্যালয়ের অধীন একটি ইনস্টিটিউট। ইউআইডি ১৯৮৯ সালে কার্যক্রম শুরু করে এবং ইন্ড্রাস্টিয়াল ডিজাইনের জন্যই মূলত নকশাকৃত ও সজ্জিত। এটি উমিয়া কেন্দ্রীয় শহরের একটি অংশ চারুকলা অনুষদ ও বিশ্ববিদ্যালয় প্রাঙ্গনের ঠিক মাঝে অবস্থিত।
ইউআইডি-ই একমাত্র স্ক্যান্ডিনেভীয় ইনস্টিটিউট যা বিজনেসউইকের শীর্ষ ৬০টি ডিজাইন ইনস্টিটিউটের (সারা বিশ্বের মধ্যে) মধ্যে স্থান করে নিতে পেরেছে পরপর তিনবার (২০০৬, ২০০৭ ও ২০০৯)। এবং ২০১০ সালে বিশ্বের ১৮টি চমৎকার ডিজাইন স্কুলের মধ্যে একটি হিসেবে স্বীকৃতি পেয়েছে। 
২০১১ সালে ইউআইডি "ইউরোপা ও আমেরিকা" অঞ্চলের মধ্যে দ্বিতীয়-বৃহত্তম ডিজাইন ইনস্টিটিউট হিসেবে রেড ডট ইনস্টিটিউট কর্তৃক স্বীকৃতি পায় এবং ২০১২ সালে ইউআইডিন প্রথম অবস্থানে চলে আসে।
ইনস্টিটিউট একটি তিন-বছরের ডিজাইন প্রোগ্রামের আয়োজন করে যা ব্যাচেলর ডিগ্রী (১৮০ ক্রেডিট) দিয়ে থাকে। (শুধুমাত্র সুইডীয়তে)
এখানে তিনটি আন্তর্জাতিকভাবে স্বীকৃত ও বিশেষায়িত দুই-বছরের স্নাতকোত্তর কর্মসূচী (১২০ ক্রেডিট) চালু আছে। এই প্রোগ্রামগুলো হল প্রোডাক্ট ডিজাইন, উন্নতমানের প্রোডাক্ট ডিজাইন, মিথস্ক্রিয়া ডিজাইন এবং পরিবহন ডিজাইন।
ইউআইডি'তে দুইটি ফুলটাইম এক বছরের কোর্স (উভয়ই ইংরেজিতে) দেওয়া হয়। অন্য কোন একাডেমিক ক্ষেত্রে একটি পূর্ববর্তী ডিগ্রীপ্রাপ্ত শিক্ষার্থীদের জন্য ইন্ডাস্ট্রিয়াল ডিজাইন ভূমিকা (৬০ ক্রেডিট) চালু আছে যা নকশা ক্ষেত্রের মধ্যে বিশেষজ্ঞ বা ভবিষ্যতে নকশা গবেষনার জন্য প্রস্তুত করতে ইচ্ছুকদের ডিগ্রীপ্রদান করে থাকে। ডিজাইন সংযোগ (৬০ ক্রেডিট) শিল্পক্ষেত্রের ডিজাইন বিষয়ে স্নাতকোত্তর স্তরের উপর একটি বিশেষায়িত কোর্স।
ইনস্টিটিউট এছাড়াও ডিজাইন রিসার্চ গ্রুপ এবং ভলভো রিসার্চ প্রোগ্রাম (এসইটি)-এর মধ্যে প্রয়োগমূলক গবেষণা এবং উন্নয়নের কাজ পরিচালনা করা হয়। ২০০১ এর শরৎ থেকে ডিজাইন ইন্সটিটিউট শিল্প নকশাবিষয়ক গবেষণার ওপর ডক্টরেট দেওয়া হয় (ইংরেজিতে)।
উদয়ী নলফুটকি
উদয়ী নলফুটকি ("Acrocephalus orientalis") দক্ষিণ, দক্ষিণ-পূর্ব ও পূর্ব এশিয়া অঞ্চলের পাখি। আগে একে পশ্চিম ইউরেশিয়ার "Acrocephalus arundinaceus" প্রজাতিটির একটি উপপ্রজাতি বলে মনে করা হত।
দেহ ১৮-২০ সেমি., তবে ডানা ২৩-২৬ সেমি. দীর্ঘ হয়। দেহের উপরিভাগের পালক বাদামি বর্ণের। লেজে সাদা পালক দেখা যায়। দেহের নিচের দিক সাদাটে, পেটের দিকে এবং লেজের নিচের দিকের ভিত্তি পালকের বর্ণে বাদামি ভাব রয়েছে। চোখে ঘন কালো দাগ এবং চোখের উপরে সাদাটে দাগ দেখা যায়। লম্বা, ভারী চঞ্চুটি বাদামি বর্ণের তবে নিচের দিক গোলাপি বর্ণের এবং মুখের অভ্যন্তরভাগ উজ্জ্বল কমলা বর্ণের হয়। পা দুটি হয় ধূসর বর্ণের। পাখিটি গান করে তবে এরা জোরালো, কর্কশ কণ্ঠে ডাকে যা শুনতে অনেকটা "চ্যাক" ধ্বনির মত মনে হয়।
প্রজনন ক্ষেত্র সাইবেরিয়া,মঙ্গোলিয়া, উত্তর, মধ্য এবং পূর্ব চীন, কোরিয়া এবং জাপান। শীতকাল-এ দক্ষিণ এশিয়া এবং দক্ষিণ পূর্ব এশিয়া তে আগমন করে যার বিস্তৃতি উত্তর-পূর্ব ভারত থেকে ফিলিপাইন এবং ইন্দোনেশিয়া। কখনো কখনো নিউগিনি এবং অস্ট্রেলিয়াতে পৌঁছায়। তবে একে অপ্রত্যাশিতভাবে ইসরায়েল এবং কুয়েত-এ পাওয়া গেছে। পোকামাকড় এবং অন্যান্য অমেরুদণ্ডী প্রাণীর খোঁজে এটি জলাবন, বীরুৎ আচ্ছাদিত জলাশয়, শস্যক্ষেত্র এবং তৃণভূমিতে বসবাস করে।
এদের প্রজনন এলাকা ছোট হয় এবং এরা উচ্চ জনসংখ্যা ঘনত্ত্ব অর্জন করতে পারে। ভূমি থেকে ১-১.৫ মিটার উপরে বাসা বাঁধে এবং তাতে ২-৬টি ডিম দেয়। এরপর ১২-১৪ দিন ধরে ডিম নিষিক্ত করে। ১০-১৫ দিন বয়সে পাখির ছানা অন্যত্র চলে যায়। "Mustela sibirica" এবং "Elaphe" গণের সাপ এদের প্রধান শত্রু।
চট্টগ্রামের কলেজসমূহের তালিকা
বাংলাদেশের চট্টগ্রামের কলেজসমূহের তালিকা নিম্নে দেওয়া হলঃ-
হন্ডুরাস জাতীয় ফুটবল দল
হন্ডুরাস জাতীয় ফুটবল দল, যাদেরকে "লস ক্যাঁতরাচোস", "লা বাইকালার" অথবা "লা এইচ", নামে ডাকা হয়; আন্তর্জাতিক ফুটবলে হন্ডুরাসের প্রতিনিধি। এটি নিয়ন্ত্রণ করে ফেডারেশন ন্যাসিওনাল অটোনোমা দে ফুটবল দে হন্ডুরাস। হন্ডুরাস দক্ষিণ ও মধ্য আমেরিকা এবং ক্যারিবিয় দ্বীপরাষ্ট্রসমূহ নিয়ে গড়ে ওঠা ফুটবলজোট কনকাকাফের উদীয়মান সদস্য । এখন পর্যন্ত তিনবার, ১৯৮২, ২০১০ এবং ২০১৪ সালে, তারা বিশ্বকাপের চূড়ান্ত পর্বে খেলার যোগ্যতা অর্জন করেছে।
মুমতাজ (অভিনেত্রী)
মুমতাজ (হিন্দি: मुमताज़; আরবী: ممتاز) (জন্মঃ ৩১ জুলাই ১৯৪৭), হলেন একজন ভারতীয় বলিউড অভিনেত্রী, যিনি বহু হিন্দি চলচ্চিত্রে অভিনয় করেছেন। মুমতাজ একজন শিশু অভিনেতী হিসেবে তার অভিনয় কর্মজীবন শুরু করেন এবং তিনি ১৯৬১-১৯৬৩ সালের সময়ে ৬টি চলচ্চিত্রে একজন অতিরিক্ত জুনিয়র শিল্পী হিসেবে কাজ করেন। ১৯৬৩ সাল থেকে ১৯৬৮ সাল পর্যন্ত তিনি কম বাজেটের চলচ্চিত্রে অভিনয় করেনে, যার ফলে দারা সিং বিপরীত তিনি বি গ্রেড সিনেমার তারকা হিসাবে পরিচিত হন। প্রথম শ্রেণীতে তিনি ১৯৬৫ সালের চলচ্চিত্র "মেরে সানাম" এর অভিনয়ের মাধ্যমে মনোযোগী হন যাতে তিনি একজন রক্তচোষা ব্যক্তির ভূমিকায় অভিনয় করেন। এরপর তিনি প্রথম সারীর চলচ্চিত্রে একজন সহকারী ভূমিকায় অভিনয়ে হাজির হন। যেমন: "পাথ্থার কি সানাম", "রাম অর শ্যাম", এবং"ব্রহ্মচারী"। কিন্তু ১৯৬৯ সালের জনপ্রিয় ব্যাবসাসফল চলচ্চিত্র "দো রাস্তে" তাকে রাতারাতি তারকা বানিয়ে দিয়েছিল। এটাই ছিল তার প্রথম সারির চলচ্চিত্রে প্রধান চরিত্রে নায়িকা হিসেবে প্রথম চলচ্চিত্র এবং এবং অভিনেতা রাজেশ খান্না এর সঙ্গে তার প্রথম চলচ্চিত্র। ১৯৭০ এর দশকে তিনি হিন্দি চলচ্চিত্রে ইতিহাসে একজন সফল অভিনেত্রী হিসেবে নিজেকে প্রমাণ করেন। তিনি ১৯৭০ সালের "খিলোনা" চলচ্চিত্রের জন্য ফিল্মফেয়ার শ্রেষ্ঠ অভিনেত্রীর পুরস্কার জিতে নেন। ২০১২ সালের ইন্টারন্যাশনাল ইন্ডিয়ান ফিল্ম একাডেমি (আইআইএফএ) এর উদ্যোগে তিনি ভারতীয় চলচ্চিত্রের ১০০ বছর উদযাপন উপলক্ষের অংশ হিসাবে পরিচালিত একটি জরিপে তিনি দ্বিতীয় সর্বাধিক জনপ্রিয় সৌন্দর্যবতী অভিনেত্রীর ভোট পান।
মুমতাজ ১৯৪৭ সালের ৩১ জুলাই তারিখে একজন শুষ্ক ফল বিক্রেতা আব্দুল সেলিম আসকারী এবং শাব্দি হাবিব আগার ঘরে বম্বে (বর্তমান মুম্বাই) শহরে জন্মগ্রহণ করেন। মুমতাজ বোম্বে জন্মগ্রহণ করেন (বর্তমানে মুম্বাই) ইরানি বংশোদ্ভুত মুমতাজ এর পিতা খুব তাড়াতাড়ি তার ১ম জন্মদিনের পরেই আলাদা হয়ে যান। তবে তিনি মাত্র ১৬ বছর বয়নে তার মাকে হারান এবং পেশা হিসেবে চলচ্চিত্রে অভিনয়ে যোগদান করেন। তার মল্লিকা নামের একটি বড় বোন রয়েছে এবং শাহজাদ ও শাহরুখ নামে ২টি সম-ভাই রয়েছে। তিনি অভিনেতা রুপেশ কুমার এর চাচাত বোন।
মুমতাজ ১৯৫৮ সালে "সোনে কি চিড়িয়া" নামক একটি হিন্দি চলচ্চিত্রে একজন শিশু শিল্পি হিসেবে চলচ্চিত্র শিল্পে আগমন করেন। কিশোরী হিসেবে তিনি প্রথম দিকে ১৯৬০ দশকের দিকে "বাল্লা ক্যায় বাত হ্যায়", "স্ত্রী", "সেহরা" নামক চলচ্চিত্রে একটি অতিরিক্ত চরিত্রে হিসাবে অভিনয় করেন। একজন পূর্ণবয়স্ক হিসাবে তিনি প্রথম সারির চলচ্চিত্র ছিল ও.পি রালহানের "গেহরা দাগ"; যাতে তিনি নায়কের বোনের চরিত্রে অভিনয় করেন। তিনি সফল চলচ্চিত্রে ছোট ভূমিকায়ও অভিনয় করেন। যেমন: "মুঝে জিনে দো"। পরবর্তীতে তিনি নায়িকা হিসেবে প্রধান চরিত্রে অভিনয় করেন। যেমনঃ "ফাওলাদ", "বীর বিমসেন", "টারজান কামস টু দিল্লি", "সিকান্দার-ই-আযম", "রুস্তম-ই-হিন্দ", "রাকা", এবং "ডাকু মঙ্গল সিং"। উক্ত প্রায় সকল চলচ্চিত্রেই দারা সিং-মুমতাজকে জুটিবদ্ধ করা হয়েছিল। যেখানে প্রতিটি চলচ্চিত্রের জন্য দারা সিং এর পারিশ্রমিক ৪৫০.০০০ এবং মুমতাজ এর বেতন ২৫০০,০০০।
মুমতাজ ১৯৭৪ সালের ২৯ মে তারিখে ময়ুর মাধবানীকে বিয়ে করেন। তাদের দুটি কন্যা সন্তান রয়েছে; একজন হলেন নাতাশা এবং অপরজনের নাম তানিয়া। বড় মেয়ে নাতাশা, ২০০৫ সালের ডিসেম্বরে ফিরোজ খান এর পুত্র ফারদিন খান এর সাথে বিবাহ বন্ধনে আবদ্ধ হন। তার বোন মল্লিকা চলচ্চিত্র অভিনেতা দারা সিং এর ছোট ভাই রন্ধযাকে বিয়ে করেন।
বিজয়ী
মনোনয়ন
সোহেল খান
সোহেল খান (জন্মঃ ২০ ডিসেম্বর ১৯৭০) হলেন একজন ভারতীয় ভারতীয় চলচ্চিত্র অভিনেতা, পরিচালক এবং প্রযোজক যিনি প্রধাণত হিন্দি চলচ্চিত্রে কাজ করে থাকেন। তিনি অভিনেতা সালমান খান এবং আরবাজ খান এর ছোট ভাই হন। তিনি তার নিজের প্রযোজনা প্রতিষ্ঠান সোহেল খান প্রোডাকসন্স এর অধীনে চলচ্চিত্র নির্মাণ করে থাকেন।
সোহেল খান চিত্রনাট্যকার সেলিম খান ও তার প্রথম স্ত্রী সুশিলা চরক এর ঘরে মুম্বাই, মহারাষ্ট্রে জন্মগ্রহণ করেন। তাঁর পৈতৃক পিতামহ আফগানিস্তান থেকে ভারতে আসেন এবং ইন্দোর এর মধ্য প্রদেশে বসবাস শুরু করেন। তার বিমাতা বলিউড অভিনেত্রী হেলেন যিনি তার নাচ এবং আইটেম গানের জন্য বিখ্যাত ছিলেন। তার বড় ভাই আরবাজ খান মালাইকা আরোরা খানকে বিয়ে করেন। তার বোন আলভিরা খান বলিউড অভিনেতা অতুল অগ্নিহোত্রীকে বিয়ে করেন।
সোহেল খান জনপ্রিয় চিত্রনায়ক সালমান খান এবং লিপিলেখক সেলিম খান এর সন্তান। তিনি সীমা সচদেবকে বিয়ে করেন এবং এই দম্পতির নির্বান খান ও ইয়োহন নামের ২টি সন্তান রয়েছে। তিনি ১৯৯৭ সালে এ্যাকশনধর্মী চলচ্চিত্র "অজার"-এ একজন চলচ্চিত্র প্রযোজক ও পরিচালক হিসেবে আত্মপ্রকাশেমর মাধ্যমে তার কর্মজীবন শুরু করেন। উক্ত চলচ্চিত্রে তার ভাই সালমান খান এবং সঞ্জয় কাপুর অভিনয় করেছিলেন। এরপর তিনি ১৯৯৮ সালের ব্যাবসাসফল চলচ্চিত্র "প্যায়ার কিয়া তো ডারনা ক্যা" তে সালমান খান এবং আরবাজ খান উভয় ভাইকে সাথে নিয়ে চলচ্চিত্র পরিচালনা করেন এবং এর কম ধারবাহিকতার সাফল্য নিয়ে জি.এস. ইন্টারটেইন্টমেন্ট এর ব্যানারে "হ্যালো ব্রাদার" (১৯৯৯) নির্মাণ করেন।
২০০২ সালে তিনি লেখা, প্রযোজনা, নির্দেশনা দেওয়া এবং বক্স অফিসে গড় আয়ের "মে দিল তুঝকো দিয়া" চলচ্চিত্রে সর্বপ্রথম অভিনেতা হিসেবে আত্মপ্রকাশ করেন। এরপর তিনি কয়েকটি চলচ্চিত্রে অভিনয় করেন, কিন্তু কোনটাই বাণিজ্যিকভাবে সফলতা পায়নি। তিনি ২০০৫ সালের ব্যাবসাফল চলচ্চিত্র "ম্যায়নে প্যায়ার কিউ কিয়া?" তে অভিনয়ের মাধ্যমে পুনরায় অভিনয়ে ফিরে আসেন; উক্ত চলচ্চিত্র প্রধান চরিত্রে অভিনয় করেন তার ভাই সালমান খান এবং ক্যাটরিনা কাইফ।
খান সীমা সচচেদবে বিয়ে করেন এবং তাদের ২টি পুত্র সন্তান রয়েছে: প্রথমজনের নাম নির্বান খান এবং অন্যজন ইয়োহান। মাঝে মধ্যে তাকে আসলাম ইয়াকুব খান নামে ডাকা হয় (জন্ম জুন ২০১১)।
আরবাজ খান
আরবাজ খান (জন্মঃ ৪ আগষ্ট, ১৯৬৭) হলেন একজন ভারতীয় অভিনেতা, পরিচালক এবং চলচ্চিত্র প্রযোজক, যিনি হিন্দি চলচ্চিত্রের তার কাজের জন্য সুপরিচিত। তিনি ১৯৯৬ সালে চলচ্চিত্রে আত্মপ্রকাশের পর থেকে তিনি অনেক চলচ্চিত্রে প্রধান চরিত্রে এবং সহ-কারী চরিত্রে অভিনয় করেছেন। তিনি নিজের চলচ্চিত্র প্রযোজনা সংস্থা আরবাজ খান প্রােডাকশন নির্মাণ করেন এবং ২০১০ সালের "দাবাং" চলচ্চিত্র তার বড় ভাই সালমান খানকে নিয়ে নির্মানের মাধ্যমে চলচ্চিত্র প্রযোজক হিসেবে আত্মপ্রকাশ করেন। ছবিটি সর্বকালের সর্বোচ্চ ব্যবসাসফল চলচ্চিত্রের তালিকায় প্রবেশ করে। তিনি শ্রেষ্ঠ জনপ্রিয় চলচ্চিত্রার হিসেবে পথ্য বিনোদন প্রদানের জন্য জাতীয় চলচ্চিত্র পুরস্কার লাভ করেন।
আরবাজ খান বলিউড চলচ্চিত্র শিল্প থেকে দৃঢ় বন্ধন সঙ্গে অভিনয় প্রিয় একটি পরিবারে ২য় সন্তান হিসেবে জনপ্রিয় চিত্রনাট্যকার সেলিম খান এবং সুৃশিলার ঘরে জন্মগ্রহণ করেন। তার বিমাতা হলেন নৃত্যশিল্পি এবং বলিউড অভিনেত্রী হেলেন। যিনি হিন্দি চলচ্চিত্রে বিভিন্ন গানে বিশেষ উপস্থিতে খ্যাতি রয়েছে। তিনি হলেন বলিউডের জনপ্রিয় অভিনেতা সালমান খান এবং অভিনেতা-প্রযোজক সোহেল খান এর বড় ভাই। এছাড়াও তার আলভিরা খান ও গৃহীত বোন অর্পিতা খান রয়েছে। তিনি ১৯৯৭ সালে অভিনেত্রী মালাইকা আরোরা খানকে বিয়ে করেন। এই দম্পতির ১টি সন্তান রয়েছে।
খান ১৯৯৬ সালের বলিউডি চলচ্চিত্র "দারার"এ খল-নায়ক চরিত্রে অভিনয়ের মাধ্যমে চলচ্চিত্র শিল্পে প্রবেশ করেন। উক্ত চলচ্চিত্রে অসাধারণ অভিনয়ের জন্য তিনি ফিল্মফেয়ার শ্রেষ্ঠ খল-নায়ক পুরস্কার লাভ করেন। যদিও তিনি অভিনেতা হিসেবে তার একক চলচ্চিত্রগুলোতে খুব একটা সাফল্য দেখাতে পারেননি, তিনি তার ভাই সালমান খান এর বিপরীত অভিনীত "প্যায়ার কিয়া তো ডারনা ক্যা" (১৯৯৮), গর্ব: প্রাইড এন্ড অনার (২০০৪) এর মত মিশ্রিত নায়কের চরিত্রে অভিনয় করে সফল হন।
খান তার ছোট ভাই সালমান খানের সাথে "দ্যা সিন্ধিয়া স্কুল", গোয়ালিয়রে পড়াশোনা করেন। তিনি ১৯৯৭ সালে মডেল ও অভিনেত্রী মালাইকা অরোরা খান এর সাথে বিবাহ বন্ধনে আবদ্ধ হন। তাদের আরহান "(জন্মঃ২০০৪সাল)" নামে একটি পুত্র সন্তান রয়েছে।।
নিম্নলিখিত চলচ্চিত্রগুলি তার ব্যানারের অধীনে প্রযোজনা করা হয়েছে:
প্রভুপাদ (দ্ব্যর্থতা নিরসন)
প্রভুপাদ (Prabhupad) একটি সম্মানসূচক বাংলা পদবি। আক্ষরিকঅর্থে প্রভুপাদ বলতে বুঝায় "প্রভুর চরণ" অথবা "পদ্মচরণ"।
"প্রভুপাদ" এছাড়াও নিম্নলিখিত হিন্দু ধর্মীয় শিক্ষকদের নাম:-
মাইকোরাইজা
"মাইকোরাইজা" (গ্রীক μυκός, মাইকোস অর্থ ছত্রাক এবং ριζα, রাইজা অর্থ মূল) হচ্ছে ছত্রাক ও পরিবহন কলাবিশিষ্ট উদ্ভিদ মূলের একত্রে অবস্থান। মাইকোরাইজা কখনো কখনো দুর্বল প্যাথোজেন হতে পারে। এক্ষেত্রে ছত্রাকের কিছু অঙ্গ মূলের কোষের ভেতরও থাকতে পারে আবার বাইরেও থাকতে পারে। মাইকোরাইজা মৃত্তিকা বিজ্ঞান ও মৃত্তিকা রসায়নে খুবই গুরুত্বপূর্ণ। উদ্ভিদের মূল সংলগ্ন মাটি অর্থাৎ রাইজোস্ফিয়ারে এদের অবস্থানের ভিত্তিতে নামকরণ করা হয়।
উদ্ভিদের পাতায় তৈরি কার্বোহাইড্রেট যেমন গ্লুকোজ ও সুক্রোজ উদ্ভিদের মূলের কলার মধ্য দিয়ে ছত্রাকে পৌঁছায়। আবার মাটিতে মাইকোরাইজাল মাইসিলিয়ামের বিস্তৃতি উদ্ভিদ মূলের বিস্তৃতি অপেক্ষা বেশি হওয়ায় তা অধিক পরিমাণে পানি ও পুষ্টিদ্রব্য শোষণ করে। ফলে সমগ্র উদ্ভিদেরই পানি ও পুষ্টি শোষণক্ষমতা বৃদ্ধি পায়। ছত্রাকের কোষপ্রাচীরের রাসায়নিক গঠন পোষক উদ্ভিদের কোষপ্রাচীরের রাসায়নিক গঠন অপেক্ষা ভিন্ন হওয়ায় ছত্রাক এমন সব পদার্থ থেকে আয়ন বিশ্লেষণ করে যা উদ্ভিদ পারে না (যেমন জৈব অ্যাসিড থেকে আয়ন বিশ্লেষণ)। উদ্ভিদ মূল নির্দিষ্ট পিএইচ মাত্রাতে ফসফেট আয়ন বিশ্লেষণ করতে পারে না কিন্তু মাইকোরাইজাল ছত্রাক এই আয়ন বিশ্লেষণে পোষক উদ্ভিদকে সাহায্য করে। সি.মাইকেল হগ্যান এর মতে মাটি স্থানান্তর ব্যতীত ফসফেট আয়ন গ্রহণ করা সম্ভব হয় এবং উদ্ভিদের মৃত্যুর পর তা পরিবেশে ফিরে আসে বলে প্রকৃতি ফসফেটের জটিল আচরণের সাথে খাপ খেয়েছে। মাটির নিচে একাধিক মাইকোরাইজাল ছত্রাক মাইকোরাইজাল নেটওয়ার্ক গঠন করে, যার ফলে একটি উদ্ভিদ অন্য আরেকটি উদ্ভিদকে পানি, কার্বন ও পুষ্টি সরবরাহ করে। "Suillus tomentosus" ছত্রাক "Pinus contorta var. latifolia" পাইন গাছের সাথে এমন একটি গঠন সৃষ্টি করে যাতে নাইট্রোজেন সংবন্ধনকারী ব্যাকটেরিয়া অবস্থান করে উদ্ভিদকে নাইট্রোজেন সরবরাহ করে। যে অঞ্চলের মাটিতে পুষ্টি কম সেখানে মাইকোরাইজা উদ্ভিদকে টিকিয়ে রাখতে বিশেষ ভূমিকা পালন করে। 
ইন্দোনেশিয়ার ব্রইজায়া বিশ্ববিদ্যালয়ের প্রফেসর ড. আন্তন মুহিবুদ্দিন আবিষ্কার করেন যে আরবুস্কুলার মাইকোরাইজাল ছত্রাকের সাথে মাটির পিএইচ এর সম্পর্ক না থাকলেও পানি, জৈব কার্বন, ফসফেট, সিইসি এবং রোগের সম্পর্ক আছে। এছাড়া মাটির ভৌত গুণাবলীতেও এর প্রভাব আছে।
পাইন গাছে "Pisolithus tinctorius" বিদ্যমান থাকলে গাছের দূষণ প্রতিরোধ ক্ষমতা বেড়ে যায়। "Suillus luteus" এর উপস্থিতি দস্তা সহনের মাত্রা বাড়ায়। " Pinus sylvestris" এ "Suillus bovinus" উপস্থিত থেকেও একই কাজ করে। উপকারি পদার্থ উদ্ভিদে স্থানান্তর করে অন্যান্য ধাতব পদার্থ মাইকোরাইজাল মাইসেলিয়ামে আবদ্ধ রাখার ক্ষমতা থাকাতে এটা সম্ভব হয়েছে।
মাইকোরাইজার প্রধানত দুইটি প্রকারভেদ আছে। এক্টোমাইকোরাইজা এবং এন্ডোমাইকোরাইজা। এক্টোমাইকোরাইজাল ছত্রাকের ফিলামেন্টাস উদ্ভিদের মূলের কোষপ্রাচীর ভেদ করতে পারে না। এন্ডোমাইকোরাইজাল ছত্রাকের ফিলামেন্টাস উদ্ভিদের মূলের কোষপ্রাচীর ভেদ করতে পারে। তবে Ericales বর্গের উদ্ভিদে এরিকয়েড মাইকোরাইজা দেখা যায়। আবার কিছু Ericales এ আরবুটয়েড এবং মনোট্রপয়েড মাইকোরাইজা দেখা যায়। সকল অর্কিড জীবনচক্রের কোন না কোন ধাপে মাইকো-হেটেরোট্রফিক থাকে এবং তারা অর্কিড মাইকোরাইজা গঠন করে।
উদ্ভিদ ও ছত্রাকের সহাবস্থান সম্পর্কে ১৯ শতকের মধ্যভাগ থেকেই মানুষ জানলেও কোন গবেষণা হয়নি। ১৮৭৯-১৮৮২ সালে মাইকোরাইজার উপর প্রথম গবেষণা ও বর্ণনা করেন ফ্রাঞ্চিসজ্যাক ক্যামিএন্সকি। এরপর অ্যালবার্ট বারনার্ড ফ্র্যাঙ্ক অধিকতর গবেষণা করেন এবং ১৮৮৫ সালে মাইকোরাইজা শব্দটির প্রচলন করেন।
ফ্রান্ৎ‌স বেকেনবাউয়ার
ফ্রান্ৎ‌স আন্টন বেকেনবাউয়ার (, , জন্ম ১১ সেপ্টেম্বর ১৯৪৫) একজন জার্মান ফুটবল ম্যানেজার এবং প্রাক্তন খেলোয়াড়। সুরুচিসম্মত ধরণ, নেতৃত্ব এবং নামের প্রথম অংশে "ফ্রান্ৎ‌স" (যা অস্ট্রীয় সম্রাটদের কথা স্মরণ করিয়ে দেয়) থাকায় তাকে "Der Kaiser" ("সম্রাট") নামেও ডাকা হয়। তাকে জার্মানির সর্বকালের শ্রেষ্ঠ এবং ফুটবলের ইতিহাসের অন্যতম শ্রেষ্ঠ ও সুশোভিত ফুটবলার মনে করা হয়। বেকেনবাউয়ার একজন বহুমুখী খেলোয়াড়, যিনি মিডফিল্ডার হিসেবে শুরু করলেও খ্যাতি ছড়িয়েছেন ডিফেন্ডার হিসেবে। তাকে আধুনিক সুইপার বা লিবেরোর মূল ভূমিকার উদ্ভাবক হিসেবে গণ্য করা হয়।
গ্রিস জাতীয় ফুটবল দল
গ্রিস জাতীয় ফুটবল দল (, ) আন্তর্জাতিক ফুটবল অঙ্গনে গ্রিস দেশের প্রতিনিধিত্বকারী ফুটবল দল। গ্রিস ফুটবলের পরিচালনা পরিষদ হেলেনিক ফুটবল ফেডারেশন কর্তৃক গ্রিস দল পরিচালিত ও নিয়ন্ত্রিত হয়। পিরেয়াজে অবস্থিত কারাইজকাকিস স্টেডিয়াম গ্রিসের নিজস্ব অনুশীলনী মাঠ। ফার্নান্দো সান্তোস বর্তমানে দলের প্রধান কোচের দায়িত্ব পালন করছেন। ইউরোপীয় ফুটবলভূক্ত জাতীয় দলগুলোর মধ্যে গ্রিসও অন্যতম সফল দলরূপে পরিচিত। ইউরোপীয় চ্যাম্পিয়নশীপ শিরোপা লাভকারী নয়টি জাতীয় দলের একটি হিসেবে গ্রিস অন্তর্ভুক্ত।
বড় ধরনের ফুটবল প্রতিযোগিতায় গ্রিস তেমন সফলতা লাভ করতে পারেনি। তবে, দলটি ফিফা বিশ্বকাপ ও উয়েফা ইউরোপীয় চ্যাম্পিয়নশীপের চূড়ান্ত পর্বে যথাক্রমে ১৯৯৪ ও ১৯৮০ সালে অংশ নিতে পেরেছে। কিন্তু ২০০৪ সালের উয়েফা ইউরো প্রতিযোগিতায় দ্বিতীয়বারের মতো অংশগ্রহণ ও শিরোপা লাভ করে সকলকে তাক লাগিয়ে দেয়। জুয়াড়ীরা প্রতিযোগিতা শুরুর পূর্বে ৮০-১ থেকে ১৫০-১ দর ধরে। পূর্বতন চ্যাম্পিয়ন ফ্রান্স এবং স্বাগতিক পর্তুগালকে সম্ভাব্য শিরোপালাভে আশাবাদ ব্যক্ত করা হলেও উভয় দলকেই উদ্বোধনী ও চূড়ান্ত খেলায় পরাভূত করেছিল। এ বিজয়ের পর থেকেই গ্রিস ইউরোপীয় চ্যাম্পিয়নশীপ ও বিশ্বকাপ বাদে সকল বড় ধরনের প্রতিযোগিতায় অংশগ্রহণ করেছে। এছাড়াও দলটি ২০১২ সালের ইউরো কাপে কোয়ার্টার-ফাইনালে অংশ নিয়েছে। ২০০৪ সালের পর থেকে চার মাস ছাড়া ফিফা বিশ্ব র‌্যাঙ্কিংয়ের শীর্ষ ২০ দলে ঠাঁই পায়। এপ্রিল-জুন, ২০০৮ এবং অক্টোবর, ২০১১ সালে দলটি সর্বোচ্চ র‌্যাঙ্কিং ৮-এ পৌঁছে।
মার্কিন যুক্তরাষ্ট্রে অনুষ্ঠিত ১৯৯৪ সালের ফিফা বিশ্বকাপে গ্রিস দল চূড়ান্ত পর্বে খেলার যোগ্যতা অর্জন করে। উয়েফা বাছাই পর্ব থেকে দলটি অপরাজিত অবস্থায় রাশিয়া দলকে পাশ কাটিয়ে শীর্ষস্থান লাভ করে। চূড়ান্ত পর্বে ডেথ গ্রুপ নামে পরিচিত ডি গ্রুপে অবস্থান করে আর্জেন্টিনার কাছে ৪-০, বুলগেরিয়ার কাছে ৪-০ ও নাইজেরিয়ার কাছে ২-০ ব্যবধানে পরাভূত হয়। এ বিশ্বকাপে কোচ আলকেতাস পানাগোলিয়াস তিন খেলায় তিনজন গোলরক্ষককে মাঠে নামান যা বেশ দুর্লভ ঘটনা।
২০১০ সালের উয়েফা বিশ্বকাপ বাছাই-পর্বের ২নং গ্রুপে গ্রিস দল দ্বিতীয় স্থান লাভ করে ও বিশ্বকাপে খেলার যোগ্যতা অর্জন করে। ৪ নভেম্বর, ২০০৯ তারিখে দক্ষিণ আফ্রিকার কেপটাউনে অনুষ্ঠিত বিশ্বকাপ ড্র অনুষ্ঠানে আর্জেন্টিনা, নাইজেরিয়া ও দক্ষিণ কোরিয়া দলের সাথে বি গ্রুপে অবস্থান করে। গ্রিস তাদের উদ্বোধনী খেলায় কোরিয়ার কাছে ২-০ ব্যবধানে পরাজিত হয় ও নাইজেরিয়াকে ২-১ গোলে হারায়। কিন্তু শেষ খেলায় শক্তিশালী আর্জেন্টিনা দলেরসাথে ৭৭ মিনিট পর্যন্ত ০-০ ড্র রাখলেও শেষ পর্যন্ত ২-০ গোলে হেরে যায়। বিশ্বকাপ শেষে গ্রিস ফিফা র‌্যাঙ্কিংয়ে ১৩শ থেকে ১২শ অবস্থানে চলে আসে।
আর্জেন্টিনার কাছে হেরে যাবার পর গ্রিক দলের ম্যানেজোর অটো রেহাগেলকে বরখাস্ত করা হয়। এর আট দিন পর হেলেনিক ফুটবল ফেডারেশন ফার্নান্দো সান্তোসকে গ্রিক ফুটবলের নতুন ম্যানেজাররূপে নিযুক্ত করে।
চিত্রা (দ্ব্যর্থতা নিরসন)
নক্ষত্র
নদী
ব্যক্তি
সাহিত্য
চলচ্চিত্র
প্রজাতি
ইউটোপিয়া
ইউটোপিয়া বা কল্পলোক () হলো একটি সম্প্রদায় বা সমাজ যেটি উচ্চমাত্রায় কাঙ্খিত বা পরিপূর্ণ বৈশিষ্ট্যের অধিকারী। থমাস মুর ১৫১৬ খ্রিষ্টাব্দে তাঁর "ইউটোপিয়া" নামক বইয়ের জন্য সর্বপ্রথম এই নামটি গ্রিক থেকে উদ্ভাবন করেন। এখানে আটলান্টিক মহাসাগরের একটি কাল্পনিক দ্বীপ সম্প্রদায়ের বর্ণনা দেয়া হয়।
ইউটোপিয়া শব্দ দ্বারা মূলত বোঝায় কল্পলৌকিক আদর্শ স্থান। এর মাধ্যমে বোঝানো হয় কোনো উপন্যাস বা দার্শনিক চিন্তাভাবনাসম্পন্ন কোনো রচনাকে যেখানে একটি আদর্শ স্থান বা "কল্পলোকে"র বিবরণ দেয়া হয়। মূল গ্রিক শব্দ:"eutopos" অর্থ সুরম্য স্থান। এটিকে কল্পভুবন বা কল্পস্বর্গও বলা হয়। আধুনিককালে ইউটোপিয়া বলতে সেই শ্রেণির কথাসাহিত্য বুঝি যা একটি আদর্শ রাষ্ট্র ও জীবনব্যবস্থার চিত্র তুলে ধরে। এর সর্বশ্রেষ্ঠ দৃষ্টান্ত সম্ভবত প্লেটোর রিপাবলিক। পরবর্তীকালের এই প্রকারের রচনায় কখনো কখনো নিছক স্বপ্নকল্পনা প্রশ্রয় পেয়েছে, কখনো কখনো ভবিষ্যতে সামাজিক ও প্রযুক্তিগত উন্নতির মধ্য দিয়ে নতুন জীবনে যে-উত্তরণ বাস্তবসম্মতভাবে আকাঙ্ক্ষিত তার রূপরেখা আঁকা হয়েছে। এইসব গ্রন্থের মধ্যে রয়েছে ফ্রান্সিস বেকনের "নিউ আটলান্টিস", এডওয়ার্ড বেলামির "লুকিং ব্যাকওয়ার্ড", উইলিয়াম মরিসের "নিউজ ফ্রম নোহোয়্যার" এবং জেমস হিল্টনের "লস্ট হরাইজন"।
চিত্তরঞ্জিকা
চিত্তরঞ্জিকা ঊনবিংশ শতাব্দীর বাংলা সাময়িক পত্র। এটি সর্বপ্রথম ১৮৬২ খ্রিস্টাব্দে ব্রিটিশ ভারতের পূর্ববঙ্গের ঢাকা শহর থেকে প্রকাশিত হয়। ঢাকা কলেজের তৎকালীন ছাত্র সারদাকান্ত সেন এই পত্রিকাটি প্রতিষ্ঠা করেন। কে এই পত্রিকার সম্পদনার দায়িত্ব পালন করেছেন তা সঠিক নির্ণয় করা যায় নি। তবে এ পত্রিকাটির সম্পাদক হিসেবে হরিশ চন্দ্র মিত্র নাম উচ্চারিত হয়েছে। তিনি ঢাকা প্রকাশ পত্রিকাটির সহকারী সম্পাদকের দায়িত্ব পালন করেছেন। পত্রিকাটির প্রথম সংখ্যা ১২৬৯ বঙ্গাব্দের ১ লা জ্যৈষ্ঠ প্রকাশ করা হয়েছিল। “বাঙ্গালা যন্ত্র” নামীয় ছাপাখানা থেকে এটি মুদ্রিত হতো। এ পত্রিকায় হরিশ্চন্দ্র, কৃষ্ণচন্দ্র প্রমুখ কবির কবিতা প্রকাশিত হয়েছে। চিত্তরঞ্জিকা’র ২য় সংখ্যায় মাইকেল মধুসূদন দত্ত বিরচিত “বঙ্গভূমির প্রতি” কবিতাটি মুদ্রিত হয়েছিল ।
রাজা প্রতাপাদিত্য চরিত্র
রাজা প্রতাপাদিত্য চরিত্র ঊনবিংশ শতাব্দীর শুরুতে প্রকাশিত একটি বাংলা গ্রন্থ । এর লেখক রামরাম বসু । এই গ্রন্থটিকে বাংলা ভাষায় কোন বাঙ্গালী লিখিত লিখিত প্রথম গদ্যগ্রন্থ বিবেচনা করা হয়। এটি সর্বপ্রথম ১৮০১ খ্রিস্টাব্দের জুলাই মাসে কলকাতা শহর থেকে প্রকাশিত হয়। গ্রন্থটি শ্রীরামপুর মিশন প্রেসে মুদ্রিত হয়েছিল। এটি একটি জীবনী গ্রন্থ। রাজা প্রতাপাদিত্য প্রাচীন যশোরের অন্তর্ভুক্ত সুন্দরবনের মহারাজা বিক্রমাদিত্যের পুত্র ছিলেন। রাজা প্রতাপাদিত্যের নামকরণ সম্পর্কে রামরাম বসু এই গ্রন্থে লিখেছেন, “জ্যোতিষিরা বললেন সব বিষয়েই উত্তম কিন্তু পিতৃদ্রোহী। হরিষেবিষাদ মনে রাজা অন্নপাশনে পুত্রের নাম রাখলেন প্রতাপাদিত্য।”
উচ্চ নরল্যান্ড-এর আপীল আদালত
উচ্চ নরল্যান্ড-এর আপীল আদালত () হল একটি আপীল - আদালত যা ভ্যাস্টারবটেন প্রদেশের ও নরবটেন প্রদেশের সম্পূর্ণ অঞ্চলের ওপর অবস্থিত। আপীল আদালত মূলত উমিয়া, সুইডেনে এই কার্যক্রম পরিচালনা করে। ভবনটি শহরের প্রাচীনতম ভবনগুলোর একটি এবং ১৮৮৮ সালের অগ্নিকাণ্ডে টিকে থাকা পাথুরে ভবনসমূহের মধ্যে অন্যতম। এ অগ্নিকাণ্ড শহরের অধিকাংশ এলাকা ধ্বংস করেছিল।
১৮৮৬-১৮৮৭ সালের মাঝে নির্মিত এই বৃহৎ শ্বেত ভবনটি নব-জাগরণ ধাঁচে তৈরি করা হয়। স্থপতি জোহান নর্ডকুইস্ট এই ভবনের স্থাপনা করেন। প্রথম কয়েক বছর ভবনটি ভল্কস্কুলে শিক্ষকদেরকে শিক্ষাদানের জন্য ব্যবহৃত হয়েছিল। ভবনে প্রধান শিক্ষকের বাসভবন, শ্রেণিকক্ষ, একটি অডিটোরিয়াম এবং একটি জিম রয়েছে। ভবনটি ছোট একটি পার্ক দ্বারা পরিবেষ্টিত।
১৯২০ সালের দিকে ভবনটি আর স্কু হিসেবে ব্যবহৃত হয়নি এবং কিছুকাল এটি গ্রন্থাগার ও জাদুঘর সহ একটি সিভিক সেন্টার হিসেবে ব্যবহৃত হয়। বৃহৎ অডিটোরিয়ামটি থিয়েটার ও কনসার্ট হল হিসেবে ব্যবহৃত হত।
১৯৫০ সালের দিকে ভবনটি পূর্ব ও পশ্চিমের দিকে নির্মিত হয়। ভবনটির ভেতরের দিক একাধিকবার পুনঃসংস্কারকৃত হয়। সম্প্রতি ১৯৯৯ সালে এটি সংস্কার করা হয়।
১৬ই ডিসেম্বর, ১৯৩৬ সালে রাজা পঞ্চম গুস্তভ উচ্চ নরল্যান্ডের জন্য আপীল আদালতের উদ্বোধন করেন। এই আদালতকে সুইডীয় আপীল আদালত থেকে পৃথক করা হয় যেন সুইডীয় আদালতের কাজের চাপ কমানো যায়।
২০১২ সাল থেকে আপীল আদালতের প্রেসিডেন্ট হলেন মার্গারেটা বার্গস্ট্রম। তিনি আন্দ্রেস ইয়াকোবায়েস-এর উত্তরসূরী। প্রেসিডেন্ট একটি প্রশাসনীক বিভাগ ও একটি বিচার বিভাগীয় দপ্তরের সভাপতিত্ব করেন, যার ফলে আদালতের সদস্যদের মাধ্যমে করা। এছাড়াও একটি প্রক্রিয়াজাতকরণ ইউনিটও রয়েছে।
নাম-ম্খা'-'ওদ-গ্সাল
নাম-ম্খা'-'ওদ-গ্সাল () (মৃত্যু-১৭২৬) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দ্জোগ্স-ছেন বৌদ্ধবিহার নামক অন্যতম প্রধান বৌদ্ধবিহারের দ্বিতীয় প্রধান ছিলেন।
নাম-ম্খা'-'ওদ-গ্সাল সপ্তদশ শতাব্দীর দ্বিতীয়ার্ধে তিব্বতের নাগ-শোদ () নামক স্থানে জন্মগ্রহণ করেন। তাঁর পিতা সের-র্ত্সা-গ্রুব-থোব () একজন বিখ্যাত তান্ত্রিক যোগী ছিলেন। কৈশোরে তিনি কার্মা-ছাগ্স-মেদ () নামক ব্কা'-ব্র্গ্যুদ ধর্মসম্প্রদায়ের বিখ্যাত পন্ডিতের নিকট মহামুদ্রা সম্বন্ধে শিক্ষালাভ করেন বলে অনুমান করা হয়। পরবর্তীকালে তিনি পে-মা-রিগ-'দ্জিন নামক র্ন্যিং-মা ধর্মসম্প্রদায়ের এক পন্ডিতের নিকট অধ্যয়ন করেন। ১৬৮৪ খ্রিষ্টাব্দে তিনি পে-মা-রিগ-'দ্জিনকে রু-দাম-স্ক্যিদ-খ্রাম () নামক উপত্যকায় ও-র্গ্যান-ব্সাম-গ্তান-গ্লিং () নামক একটি মঠ স্থাপনে সহায়তা করেন। ১৬৯৭ খ্রিষ্টাব্দে তিনি এই বিহারের দ্বিতীয় প্রধান নির্বাচিত হন। তাঁর অন্যতম উল্লেখযোগ্য শিষ্য ছিলেন 'গ্যুর-মেদ-থেগ-ম্ছোগ-ব্স্তান-'দ্জিন নামক দ্বিতীয় র্দ্জোগ্স-ছেন-গ্রুব-দ্বাং, পে-মা-কুন-গ্রোল-র্নাম-র্গ্যাল, ও-র্গ্যান-ব্স্তান-'দ্জিন (), প্রভৃতি। তিনি শেষ জীবনে র্দ্জা-খোগ () নামক স্থানে লেগ্স-দ্গোন-গ্সাং-ছেন-স্মিন-গ্রোল-গ্লিং () নামক বৌদ্ধবিহার প্রতিষ্ঠা করেন।
ডিএনএ তথ্য ভাণ্ডার
ডিএনএ তথ্য ভাণ্ডার এর প্রথম প্রয়োগ ছিল কেলভিন ডব্লিউ পি মিলার এবং জন এল ডাসন এর কেমব্রিজ বিশ্ববিদ্যালয় এ মাইটোকন্ড্রিয়াল ডিএনএ একত্রীকরণ (১৯৯৬ - ১৯৯৮)। এই তথ্য মিলার এর PhD থিসিস এর জন্য প্রয়োজন ছিল। সারা বিশ্ব জুড়ে এখন অনেক গুলি ডিএনএ তথ্য ভাণ্ডার গড়ে উঠেছে। এর মধ্যে কিছু বাক্তিগত। কিন্তু বেশিরভাগ বড় তথ্য ভাণ্ডার গুলি সরকার পরিচালিত। আমেরিকা যুক্তরাষ্ট্র সবচেয়ে বড় ডিএনএ তথ্য ভাণ্ডার টি পরিচালনা করে। এতে প্রায় ৫ মিলিয়ন তথ্য সংরক্ষিত আছে ২০০৭ সাল পর্যন্ত । ইউনাইটেড কিংডম ও একটি একই রকম ডিএনএ তথ্য ভাণ্ডার পরিচালনা করেন যার নাম National DNA Database (NDNAD) ।
হেলেন (অভিনেত্রী)
হেলেন জেইরাগ রিচার্ডসন হলেন একজন ভারতীয় অভিনেতী এবং এংলো বার্মিজ বংশোদ্ভুত নৃত্যশিল্পি যিনি মুলত হিন্দি ছবিতে কাজ করে থাকেন। তিনি ৫০০টির উপরে চলচ্চিত্রে কাজ করেছেন। তিনি প্রায়ই তার সময়ে আইটেম গানের জন্য জনপ্রিয় একজন নর্তকী হিসেবে পরিচিত ছিলেন। এছাড়াও তিনি তার জনপ্রিয় ৪টি চলচ্চিত্র ও ১টি বইয়ের জন্য অনপ্রাণিত ছিলেন।
হেলেন ১৯৩৯ সালের ২১ ডিসেম্বর তারিখে একটি এংলো ভারতীয় পিতা এবং বর্মী মায়ের ঘরে বার্মায় জন্মগ্রহণ করেন। তার রজার নামের একটি ভাই এবং জেনিফার নামে একটি বোন রয়েছে। তার পিতা দ্বিতীয় বিশ্বযুদ্ধের সময় মৃত্যুবরণ করেন।
হেলেনকে বলিউডে পরিচয় করিয়ে দেন কুকো নামের একজন বন্ধু হিসাবে পরিচিত একজন অভিনেত্রী যিনি তাকে কাজ খুঁজতে সাহায্য করেছিলেন; যাতে করে তিনি "সাবিস্তান" এবং "আওয়ারা" (১৯৫১) চলচ্চিত্রে একজন নর্তকী হিসেবে অভিনয় করার সুযোগ পান। এরপর তিনি খুব শ্রীঘ্রই কাজে নিয়মিত হন এবং "আলিফ লায়লা" (১৯৫৪), "হুর-ই-আরব" (১৯৫৫), এবং জনপ্রিয় গান "মি. জন ও বাবা খান" "বারিশ" ইত্যাদি চলচ্চিত্রে একজন একক শিল্পী হিসাবে দেখা গিয়েছিল।
চিত্র্যনাট্যাকার সেলিম খান জাভেদ আখতার সঙ্গে সহকারী স্ক্রিপ্ট হিসেবে কিছু চলচ্চিত্রে তাকে অভিনয়ের সুযোগ করে দেন। যেমন: "ইমান ধর্ম", "ডন", "দোস্তানা", এবং "শোলে"। এইসব চলচ্চিত্রগুলির ভূমিকা অনুসরণ করে তিনি মহেশ ভাটের চলচ্চিত্র "লাহু কে দো রাঙ (১৯৭৯) তে অসাধারন অভিনয় করেন। যার স্বীকৃতিস্বরুপ তিনি তিনি ফিল্মফেয়ার শ্রেষ্ঠ সহ-তারকার পুরস্কার জিতে নেন। এছাড়াও তিনি ১৯৯৯ সাল থেকে ফিল্মফেয়ার আজীবন সম্মাননা পুরস্কার লাভ করেছেন।
হেলেন আনুষ্ঠানিকভাবে ১৯৮৩ সালে চলচ্চিত্র থেকে অবসর গ্রহণ করেন; কিন্তু এরপর থেকে তিনি "খামোশি: দ্যা মিউজিক্যাল (১৯৯৬) এবং "মোহাব্বাতে (২০০০) চলচ্চিত্রে অতিথি চরিত্রে হাজির হন। এছাড়াও তিনি "হাম দিল দে চুকে সনম" চলচ্চিত্রে বাস্তব জীবনের ধাপে সম-পুত্র সালমান খান এর মায়ের চরিত্রে বিশেষ উপস্থিতি হিসেবে হাজির হন। তিনি ২০০৬ সালের "হামকো দিওয়ানা কার গায়ে" চলচ্চিত্রে অভিনয় করেন। হেলেনকে ঐশ্বরিয়া রাই এবং অক্ষয় কুমার এর সঙ্গে ২০০৯ সালের পদ্মশ্রী পুরস্কারের জন্য নির্বাচন করা হয়েছিল।
এছাড়াও হেলেন লন্ডন, প্যারিস, এবং হংকং এর অসংখ্য স্টেজ শোতে অনুষ্ঠানে অংশগ্রহণ করেন।
১৯৭৩ সালে হেলেনের "কুইন অব দ্যা নাটস গার্ল", একটি ৩০ মিনিটের মার্চেন্ট আইভরি চলচ্চিত্র থেকে তথ্যচিত্র মুক্তি পায়। চলচ্চিত্রটির নির্দেশনা দেন এ্যান্থনি করনার। হেলেন সম্পর্কে ২০০৬ সালে জেরি পিন্টো কর্তৃক "দ্যা লাইফ এ্যান্ড টাইমস অব এ্যান এইচ-বন্ম" শিরোনামে একটি বই প্রকাশিত হয়েছিল। যেটি ২০০৭ সালের চলচ্চিত্রে শ্রেষ্ঠ বইয়ের জন্য জাতীয় চলচ্চিত্র পুরস্কার জিতে নেন।
হেলেন ২০০৯ সালের "ইন্ডিয়ান ড্যান্সিং কুইন" (নৃত্য প্রতিযোগীতা) এর সেমি ফাইনাল ও ফাইনালে একজন বিচারক হিসেবে কার করেন।
হেলেন ১৯৫৭ সাল থেকে ১৯৭৩ সাল পর্যন্ত ১৬ বছর ধরে তার হিতকারী চলচ্চিত্র পরিচালক পিএন আরোরার সঙ্গে বসবাস করতেন। তার ৩৫তম জন্মদিনের সময়ে তিনি তার থেকে বিচ্ছেদ হয়ে যান। ১৯৮১ সালে হেলেন সেলিম খান এর সাথে বিবাহ বন্ধনে আবদ্ধ হন এবং তার ২য় স্ত্রী হিসেবে মর্যাদা পান। এই দম্পতির অর্পিতা খান নামে একটি মেয়ে রয়েছে। সালমান খান, সোহেল খান এবং আরবাজ খান হলেন তার সম-সন্তান বা সতছেলে। তিনি "হাম দিল দে চুকে সানাম" চলচ্চিত্রে সালমান খান এর মায়ের চরিত্রে অভিনয় করেছেন। এছাড়াও খামোশি: দ্যা মিউজিক্যাল এবং দিল নে জিসে আপনা কাহাতে শ্বাশুড়ীর চরিত্রে এবং "মেরিগোল্ড" চলচ্চিত্রে তার নানীর চরিত্রে অভিনয় করেন। হেলেন এর একটি ভাইঝি নিনা এবং নিখিল নামের ভাতিজা আছে।
এক্স-সিটু সংরক্ষণ
এক্স-সিটু সংরক্ষণ হল এমন একটি পদ্ধতি যার মাধ্যমে জীবকে তার স্বাভাবিক বাসস্থান থেকে দূরে এক কৃত্রিম জায়গায় নিয়ে এসে পালন করা হয়। এক্স সিটু সংরক্ষণ হল এমন একটি পদ্ধতি যার দ্বারা বিপদগ্রস্ত উদ্ভিদ এবং প্রাণী প্রজাতি তার নিজস্ব বাসস্থান থেকে এনে বিপদমুক্ত ভাবে সংরক্ষণ করা হয়। উদাহরণ হিসাবে বলা যায় আলিপুর চিরিয়াখানায় রয়েল বেঙ্গল টাইগার এর পালন অথবা শিবপুর বোটানিক্যাল গার্ডেন এ বিপদগ্রস্ত উদ্ভিদ পালন। এইসব জায়গায় এই বিপদগ্রস্ত প্রাণীগুলি মানুষের সেবায় বসবাস করে। এক্স-সিটু সংরক্ষণ হল সবচেয়ে প্রাচীনতম এবং উল্লেখযোগ্য সংরক্ষণ পদ্ধতি।
চিড়িয়াখানা, বাগান, নার্সারি এবং পরীক্ষাগারে বিপদগ্রস্থ প্রাণী এবং উদ্ভিদ কে রক্ষণাবেক্ষণ ও প্রজনন করানোর পদ্ধতি কে এককথায় এক্স সিটু সংরক্ষণ বলে। এখানে প্রাণীদের বন্য জীবনের মত চলাফেরার সুযোগ নেই কারণ এগুলো কৃত্রিমভাবে সংরক্ষণ করার ফলে খুবই সীমিত এলাকা যুক্ত । বন্য জীবজন্তুদের খাদ্য ও বাসস্থান এর জন্য সারাক্ষণ সতর্ক থাকতে হয়, জলের জন্য হাহাকার করতে হয় এবং রোগ, ক্ষত ও তৃষ্ণার জন্য জীবন দিতে হয়। তারা অনেক সময় প্রজনন করতে ব্যর্থ হয় সঙ্গীর অভাবে। জঙ্গলে বেড়ে ওঠা উদ্ভিদগুলি একইরকম সমস্যা এর মধ্যে পড়ে। তৃণভোজী প্রাণী , রোগ, ও বনের আগুন ও অন্যান্য প্রাকৃতিক বিপর্যয় সম্পূর্ণ জীবনকে ধংস করে দেয় । মানুষের যত্ন এই বিপদ থেকে ওই সব জীবকুলকে বাঁচায় ।
ইন-সিটু সংরক্ষণ এর মতই এক্স সিটু সংরক্ষণ ও হল বহু প্রাচীন পদ্ধতি । বহু যুগ আগে থেকে মানুষ উদ্ভিদ এবং প্রাণীকে পালন করে চলেছে যা হল এক্স সিটু সংরক্ষণ এর মুল ভিত্তি। কিন্তু এই বদ্ধভাবে প্রজনন করানো শুধুমাত্র বন্যপ্রাণী সংরক্ষণ এর জন্যই হয়েছে । আজকের দিনে বদ্ধ প্রজনন এবং প্রাণী সংরক্ষণ একটি অতি গুরুত্বপূর্ণ পদ্ধতি । আধুনিক বিজ্ঞান ও প্রযুক্তির প্রয়োগ এই পদ্ধতিকে এক নতুন ধারা দান করেছে । এক্স-সিটু সংরক্ষণ এর পদ্ধতিগুলো হল - ১. প্রজাতির চিহ্নিতকরণ ২. সংরক্ষণর পদ্ধতি অবলম্বন ।
চিড়িয়াখানা ও বোটানিক্যাল গার্ডেন হল সবচেয়ে প্রাচীনতম পদ্ধতি যেখান থেকে দরকার মত উদ্ভিদ ও প্রাণীদের বন্য জীবনে ফিরিয়ে দেওয়া হয়। এর ফলে ওইসব প্রজাতি গুলি সুবিধা পায়, তাই নয়, এর একটি এর একটি শিক্ষাগত মূল্যও আছে। এই সব কেন্দ্র গুলি তে দেশ বিদেশের বহু মানুষ ভ্রমণ করে। ওয়ার্ল্ড জু কন্সারভেশান স্ট্রাটেজি ( World Zoo Conservation Strategy ) এর মতে যেকোনো সঠিক ভাবে পরিচালিত চিড়িয়াখানায় প্রতিবছর ৬০০ মিলিয়ন মানুষ ভ্রমণ করে।
বিপদগ্রস্ত উদ্ভিদ এবং প্রাণী গুলি বীজ ব্যাংক এবং জার্ম প্লাজম ব্যাংক এর মাধ্যমে সংরক্ষণ করা জেতে পারে। বীজ ব্যাংক বা সীড ব্যাংক কথাটি অনেক সময় ক্রায়োজেনিক পরীক্ষা ব্যবস্থা কে নির্দেশ করে, যার মাধ্যমে কোন উদ্ভিদ প্রজাতির বীজ কে প্রজনন ক্ষমতা নষ্ট না করিয়ে কয়েকশ বছর পর্যন্ত সংরক্ষণ করা যেতে পারে। যেসব উদ্ভিদ কে বীজ ব্যাংক এ সংরক্ষণ করা যায় না তাদের জন্য এক মাত্র উপায় হল ইন-ভিট্রো সংরক্ষণ যেখানে উদ্ভিদের কোন অংশ যেমন মূল কাণ্ড বা পাতার কোন অংশ কে কাচের টিউব এ রেখে কালচার মিডিয়াম এর সাহায্যে চাষ করা হয়।
বিপদ গ্রস্ত প্রাণী প্রজাতি দের একইরকম কৌশলে সংরক্ষণ করা হয়। এইসব প্রাণী দের জিন গত তথ্য সংরক্ষণের জন্য জিন ব্যাংকে এদের শুক্রাণু , ডিম্বাণু অথবা ভ্রূণ সংরক্ষণ করা হয়। স্যান ডিয়েগো (San Diego) তে জুওলজিকাল সোসাইটি ফ্রোজেন জু (Frozen Zoo) প্রতিষ্ঠা করেছে যেখানে আধুনিক ক্রায়োজেনিক পদ্ধতির মাধ্যমে ৩৫৫ এর বেশি প্রাণী প্রজাতি সংরক্ষিত আছে। যার মধ্যে স্তন্যপায়ী, সরীসৃপ ও পাখী বর্তমান ।
ক্রিস গার্ডনার
ক্রিস্টোফার পল "ক্রিস" গার্ডনার (ইংরেজিতে: Christopher Paul "Chris" Gardner]] (জন্ম ফেব্রুয়ারি ৯, ১৯৫৪) একজন মার্কিন উদ্যোক্তা, বিনিয়োগকারী, স্টকব্রোকার, উদ্বুধ্বকারী বক্তা, লেখক এবং জনহিতৈষী। তিনি ১৯৮০-এর দশকে গৃহহীনতার সম্মুখীন হন এবং এই অবস্থায় তাঁর সন্তান ক্রিস্টোফার জুনিয়রকে লালন করেন। ক্রিস গার্ডনার লিখিত স্মৃতিচারণমূলক গ্রন্থ "পার্স্যুট অফ হ্যাপিনেস" ২০০৬ এর মে মাসে প্রকাশিত হয়। ২০১২ সাল নাগাদ, তিনি তাঁর প্রতিষ্ঠিত স্টকব্রোকারেজ ফার্ম গার্ডনার রিচ এন্ড কোম্পানি-এর প্রধান নির্বাহী। এই ফার্মটি শিকাগোভিত্তিক। তিনি মূলত শিকাগোতে বাস করেন। এছাড়া তিনি টরন্টোতেও মাঝেমধ্যে থাকেন। গার্ডনার এই একাগ্রতা ও সাফল্যের জন্য তাঁর মায়ের অবদান ও অনুপ্রেরণাকে স্বীকৃতি দেন। এছাড়া তাঁর উপর তাঁর সন্তানদের যে উচ্চাকাঙ্খাও তাঁর সাফল্যের অন্যতম কারণ। গৃহহীন অবস্থায় গার্ডনারের সংগ্রাম ও স্বীয় প্রচেষ্টায় নিজেকে একজন স্টকব্রোকারে প্রতিষ্ঠা করা এবং একই সাথে বাবার দায়িত্ব পালন করা নিয়ে ২০০৬ সালে "দ্য পার্স্যুট অফ হ্যাপিনেস" চলচ্চিত্রটি প্রকাশিত হয়। এটির নির্দেশনায় ছিলেন গ্যাব্রিয়েল মুসিনো।
আহবাজ
আহবাজ (, also romanized as Ahwaz) হল মধ্যপ্রাচ্যের একমাত্র অনারব দেশ ইরানের খুজিস্তান প্রদেশের রাজধানী এবং পৃথিবীর অন্যতম শীর্ষ উষ্ণ তাপমাত্রার শহর। ২৩০ খ্রিস্টাব্দে আরদাশির পারস্যের এই প্রাচীন শহর প্রতিষ্ঠা করেন। কারুন নদীর তীরে অবস্থিত এ মহানগরীর আয়তন ৫২৮ বর্গকিলোমিটার। সমুদ্রপৃষ্ঠ থেকে এর উচ্চতা ১৭ মিটার। ২০০৬ সালে আদমশুমারি অনুসারে জনসংখ্যা হল ১৪ লক্ষ ৩২ হাজার ৯৬৫ জন। যার মধ্যে নারীর সংখ্যা সাত লক্ষ ৬২ হাজার ২৩৯ জন। বিশ্ব স্বাস্থ্য সংস্থার ২০১১ সালে সমীক্ষ অনুসারে আহবাজ হল পৃথিবীর অন্যতম শীর্ষ বায়ুদৃষিত শহর।
এখানকার গ্রীষ্ম কালটা বেশ লম্বা হয়। শীত কলে বেশ শীত পড়লেও বরফ পড়ে না। আর বর্ষকালটা হয় খুব ছোট। আহবাজরে বার্ষিক বৃষ্টিপাতের পরিমাণ ২৩০ মিলিমিটার। এখানকার গড় সর্বচ্চো তাপমাত্রা হল ৪৬ দশমিক আট ডিগ্রি সেলসিয়াস। ২০০০ সালের জুলাই মাসটা ছিল আহবাজ ইতিহাসের সবচেয়ে গরম মাস। সেই সময় এই শহরের গড় তাপমাত্রা ছিল ৪৮ দশমিক এক ডিগ্রি সেলসিয়াস।
জাজন
জাজন ( '),অথবা জিজান সৌদি আরবের দক্ষিণ-পশ্চিম কোনের জাজন অঞ্চলের প্রধান শহর। এ শহরের উত্তরে রয়েছে ইয়েমেন সীমান্ত। লোহিত সাগরের উপকূলের বন্দর নগরীর জাজন, পেতাশ্রয় ও কৃষি খামারে জন্য বিখ্যাত। আম, ডুমুর, এবং পেঁপে মত গ্রীষ্মমন্ডলীয় ফলের জন্য মধ্যপ্রাচ্যে এ শহরের বিশেষ কদর রয়েছে। এ শহরের গড়ে উঠছে সৌদি সলতনতের বৃহৎ বিনিয়োগে বিশেষ অর্থ ও বাণিজ্যকেন্দ্র। সমুদ্রপৃষ্ঠ থেকে জাজন নগরীর উচ্চতা ৪০ মিটার। ২০১২ সালের আদমশুমারি অনুসারে জনসংখ্যা এক লক্ষ পাঁচ হাজার ১৯৩ জন।
প্রায় সার বছরই এখানে প্রচণ্ড গরম থাকে। শীতকাল এখানে খুব অল্প সময় স্থায়ী হয়। এখানে এপ্রিল থেকে অক্টোবর পর্যন্ত এখানে তাপমাত্রা ৩০ ডিগ্রি সেলসিয়াস থেকে ৪০ ডিগ্রি সেলসিয়াস পর্যন্ত থাকে। গড় তাপমাত্রা ৩১ ডিগ্রি সেলসিয়াস। বাতাসের আর্দ্রতার পরিমাণ ৭৫ শতাংশ। ২০১২ সালের ১০ জুলাই এখানে সর্বচ্চো তাপমাত্রা ৪৯ ডিগ্রি সেলসিয়াস রেকর্ড করা হয়। জাজন শহরের সর্ব নিম্ন তাপমাত্র রেকর্ড করা হয় ১৯৮৪ সালের ২৮ ফেব্রুয়ারিতে নয় ডিগ্রি সেলসিয়াস।
Another source with another data.
আজিজিয়া
আজিজিয়া ( ; '/'/'), বা আল আজিজিয়া, লিবিয়া: ভূমধ্যসাগরের দক্ষিণ তীরে অবস্থিত উত্তর আফ্রিকার দেশ হল লিবিয়া। এটি আফ্রিকার বৃহত্তম রাষ্ট্রগুলির একটি। আকারে বিশাল হলেও প্রচণ্ড গরমের জন্য এখানে জনবসতি খুবই লঘু। দেশটির বেশিরভাগ অংশ জুড়ে রয়েছে পৃথিবীর সবচেয়ে বড় মরুভূমি সাহারা। বিরূপ আবহাওয়া জন্য লিবিয়ার প্রায় সমস্ত লোক উপকূলবর্তী অঞ্চলে বাস করে। উত্তর-পশ্চিম লিবিয়ার ত্রিপলিতানিয়া অঞ্চলের জাফারা জেলার আল আজিজিয়া নগরী পৃথিবীর উষ্ণতম শহর নামে পরিচিত। রাজধানী ত্রিপলির দক্ষিণ-পশ্চিমে ৪১ কিলোমিটার দূরে আল আজিজিয়া শহরের অবস্থান ঠিক সাহারা মরুভূমির মধ্যে। সমুদ্রপৃষ্ঠ থেকে এ শহরের উচ্চতা ১১৯ মিটার। ২০০৪ সালের আদমশুমারির প্রতিবেদন অনুসারে ২ লক্ষ ৮৭ হাজার ৪০৭ জন লোকের বাস এ শহরে।
১৯২২ সালের সেপ্টেম্বরের ১৩ তারিখে এ শহরের সর্বোচ্চ তাপমাত্রা রেকর্ড করা হয় ১৩৬ ডিগ্রী ফারেনহাইট বা ৫৮ দশমিক আট ডিগ্রী সেলসিয়াস। বিশ্বের বিভিন্ন দেশের আবহাওয়া বিষায়ক সংস্থান সমীক্ষা অনুসারে এইটি এখন পর্যন্ত এই কোন শহরের সর্বচ্চ রেকর্ডকৃত তাপমাত্রা।
ইল্লিজি
ইল্লিজি () আলজেরিয়া উত্তর-পশ্চিম আফ্রিকায় ভূমধ্যসাগরের তীরে অবস্থিত রাষ্ট্র। সুদানের পরেই আলজেরিয়া আফ্রিকা মহাদেশের দ্বিতীয় বৃহত্তম রাষ্ট্র। দেশটির নয়-দশমাংশ জুড়ে রয়েছে রয়েছে সর্ব বৃহদ মরুভূমি সাহারা। এই সাহারা মরুভূমি সংলগ্ন ইল্লিজি নগরী বিশ্বের অন্যতম শীর্ষ উষ্ণ শহর। এই শহরের আয়তন ৭৫ হাজার ৯৪৫ বর্গ কিলোমিটার। ২০০৮ সালের হিসাব অনুসারে ইল্লিজি শহরের জনসংখ্যা ১৭ হাজার ২৫২ জন। জনসংখ্যার ঘনত্ব প্রতি শূন্য দশমিক ২৩ বর্গ কিলোমিটারে এক জন। এখানকার সব চেয়ে আকর্ষণীয় স্থান হল তাসসিলি ন'আজ্জের ন্যাশনাল পার্ক, খৃষ্টপূর্ব ৬০০০ বছর আগের আঁকা গুহা চিত্র, দুইটি ক্যাম্পিং সাইট এবং বেশকিছু স্থানীয় টুরিস্ট স্পর্ট।
এখানে সারা বছর বৃষ্টিপাত হয় না বললেই চলে। হলেও তা পরিমাণে সামান্য। গ্রীষ্ম কালটা এখানে প্রচণ্ড শুষ্ক হয়। গরম কাল এখানে শুরু হয় এপ্রিল থেকে চলে নভেম্বর পর্যন্ত। এখানে জুন থেকে জুলাই প্রচণ্ড গরম পরে। ২০১১ সালের ১৮ আগস্ট এখানে সর্বচ্চ ৫১ ডিগ্রি সেলসিয়াস তাপমাত্রা রেকর্ড করা হয়।
মারাক্কেশ
মারাক্কেশ (; , "") ১০৬২ খ্রিস্টাব্দে এই শহর প্রতিষ্ঠা করেন আবু বকর ইবনে উমর ইবনে ইব্রাহিম ইবনে তুরগুত। আটলান্টিক মহাসাগর এর তীরবর্তী এবং উত্তরে ভূমধ্যসাগরের জিব্রাল্টার প্রণালী পর্যন্ত বিস্তৃত উত্তর আফ্রিকার দেশ মরোক্কোর মারাক্কেশ-তেনসিফট-আল হৌজ অঞ্চলের মারাক্কেশ প্রদেশর রাজধানী। এটি দেশটির চতুর্থ মহানগর। সমুদ্রপৃষ্ঠ থেকে উচ্চতা ৪৬৬ মিটার। ২০১২ সালের হিসাব অনুসারে এই শহরের জন সংখ্যা ১০ লক্ষ ৬৩ হাজার ৪১৫ জন। প্রায় হাজার বছর পুরনো এই শহরটি সারা বিশ্বের পর্যটকদের অত্যন্ত আকর্ষণীয়। বলা হয়ে থাকে আসল এবং ঐতিহ্যবাহী মরক্কো দেখতে হলে মারাক্কেশ আসতে হবে। এখানকার উল্লেখযোগ্য দর্শনীয় স্থানের মধ্য রয়েছে জিমা আল-ফানা, সুকস, শহরের দেওয়াল এবং ফাটক, বাদি প্যালেস, রাজকীয় প্যালেস, বাহিয়া প্যালেস, কুতুবিয়া মসজিদ, বেন ইউসুফ মসজিদ, মোয়াসিন মসজিদ, সাদিয়ান মাজার শরীফ, সাত পীরের মাজার শরীফ, মারাক্কেশ জাদুঘর, দর সি সাইদ জাদুঘর এবং মিউজিয়াম অফ ইসলামিক আর্ট। এখানকার হস্ত শিল্প বিশ্বখ্যাত।
প্রায় সারা বছরই এখানে গরম থাকে। তাপমাত্রা কিছুটা কমে আসে যখন শীত পড়ে। সেটাও আবার জানুয়ারি- ফেব্রুয়ারিতে। সেই সময় এই প্রাচীন শহরে বৃষ্টিপাত হয়। এমনকী নিকটবর্তী এটলাস পর্বতমালায় বরফ পড়ে। গ্রীষ্মে এখানে তাপমাত্রা ৩৮ ডিগ্রি সেলসিয়াস থাকে।
নামটির প্রকৃত অর্থ বিতর্কিত। সম্ভবত মারাক্কেশ শব্দটি এসেছে বারবার ভাষার (Amazigh) শব্দ "mur (n) akush" (ⵎⵓⵔ ⵏ ⴰⴽⵓⵛ), যার অর্থ "ঈশ্বরের ভুমি"।
দালোল
দালোল (Amharic: ዳሎል) was a settlement in the Dallol woreda
বিষুবরেখার নিকটবর্তী উত্তর-পূর্ব আফ্রিকার রাষ্ট্র ইথিওপিয়ায় রয়েছে পৃথিবীর সবচেয়ে উষ্ণতম স্থান। উঁচু পর্বত আর ঊষর মরুভূমির এই রুক্ষ দেশটির উত্তর-পূর্বে দ্বিতীয় প্রশাসনিক অঞ্চলের দালোল আগ্নেয়গিরি থেকে জন্ম নেয়া দালোল উপত্যকাটি পৃথিবীর সবচেয়ে দীর্ঘতম উপত্যকা। লোহিত সাগর থেকে ৬ হাজার কিমি বিস্তৃত হয়ে পৌঁছেছে মালাভি হ্রদ পর্যন্ত। সমুদ্রপৃষ্ঠ থেকে এখানকার উচ্চতা ১৩০ মিটার। ইথিওপিয়ার এক সময়ের অংশ বর্তমানে স্বাধীন দেশ ইরিত্রিয়ার সাথে রেল যোগাযোগ তৈরির জন্য ১৯১৭-১৯১৮ সালে এখানে রেলওয়ে জংশন ‘আয়রন পয়েন্ট’ তৈরি করা হয়। এর ফলে ধীরে ধীরে বসতিস্থাপন শুরু হয়। এক সময় তা রূপ নেয় মরুশহরে। আফার ডিপ্রেসনের দালোল শহরের বার্ষিক গড় তাপমাত্রা ৩৪ ডিগ্রি সেলসিয়াস। ১৯৬০ সাল থেকে ১৯৯৬ সাল পর্যন্ত দেনাকিল মরুভূমি সংলগ্ন এ শহরের তাপমাত্রা রেকর্ড করা হয় ৩৪ দশমিক চার ডিগ্রি সেলসিয়াস। এখন পর্যন্ত এখানকার সর্বচ্চ তাপমাত্রা ৪৮ দশমিক নয় ডিগ্রি সেলসিয়াস। তাপমাত্রা বৃদ্ধির জন্য এখানকার অধিকাংশ অধিবাসী অন্যত্র সরে গেছে। দেশটির কেন্দ্রীয় পরিসংখ্যান সংস্থা সর্বশেষ ২০০৫ সালের প্রতিবেদনেও প্রকাশ করেনি কতজনের বসতি রয়েছে এখানে। এখানে উল্লেখ্য যে, দালোল পৃথিবীর অন্যতম ভুতুড়ে শহর।
মার্টিন হাইডেগার
মার্টিন হাইডেগার () (সেপ্টেম্বর, ১৮৮৯ - মে ২৬, ১৯৭৬) একজন জার্মান দার্শনিক। কন্টিনেন্টাল দর্শন ধারণার অন্যতম প্রবক্তা হিসেবে তাঁকে বিবেচনা করা হয়। তাঁর প্রবর্তিত দার্শনিক তত্ত্ব ও ধারণা সাহিত্য, রাজনৈতিক তত্ত্ব, শিল্প ও স্থাপত্য, সাংস্কৃতিক নৃতত্ত্ব, মনঃসমীক্ষা বিদ্যাকে প্রভাবিত করেছে। হাইডেগার মনে করেন, বাস্তব জীবনে যেসব জিনিসের ব্যাপারে অভিজ্ঞতা অর্জন করি সেগুলোর শুধু বাহ্যিকভাবে আমরা যা দেখি, তার চেয়েও বেশি কিছু থাকতে হবে। এছাড়া তিনি বিশ্বাস করতেন, কোন স্বাধীন সত্ত্বার প্রকৃত বৈশিষ্ট্য হল তার প্রত্যাহার করার/হবার ক্ষমতা। সত্ত্বার নিগূড় বাস্তবতার মধ্যে বিদ্যমান পারস্পারিক ক্রিয়া হাইডেগারের দর্শনের মূল বিষয়। আমাদের কাছে কোন সত্ত্বার যে উপস্থিতি, তাই সত্ত্বাটির প্রকৃত অবস্থা নয়, তা কেবল কোন বিশেষ পারিপার্শ্বিক অবস্থা সাপেক্ষে সত্ত্বাটির একটি রূপ বা ক্রিয়া। হাইডেগার তাঁর সবচেয়ে বিখ্যাত বই "বিয়িং এন্ড টাইম"-এ "সময়"-কে সংজ্ঞায়িত করেছেন এভাবে, "সময় আসলে একটা পথ বা ধারা যার মধ্য দিয়ে কোন সত্তা বা ঘটনাবলি তাদের স্বীয় সম্ভাবনার প্রেক্ষিতে যায়।"
ইন্দ্রনীল সেনগুপ্ত
ইন্দ্রনীল সেনগুপ্ত (; জন্ম: ১৯৭৪) একজন ভারতীয় অভিনেতা ও মডেল।
ইন্দ্রনীল সেনগুপ্তের জন্ম আসামের গুয়াহাটিতে ও বেড়ে উঠা ভারতের কলকাতায়। তিনি ২০০০ সালে মডেলিংয়ে কেরিয়ার গড়ার উদ্দেশ্যে মুম্বাই শহরে যান। ২০০৮ খ্রিস্টাব্দের ১লা মার্চ তিনি সহ-অভিনেত্রী বর্খা বিশট সেনগুপ্তের সাথে বিবাহ বন্ধনে আবদ্ধ হন। ২০১১ খ্রিস্টাব্দের অক্টোবর মাসে তাঁদের মীরা নামক এক কন্যাসন্তানের জন্ম হয়।
ইন্দ্রনীল সেনগুপ্ত মডেল হিসেবে ডিজাইনার রোহিত বল ও কোরিওগ্রাফার মার্ক রবিনসন ও অচলা সচদেবের সঙ্গে কাজ করেছেন। পরবর্তীকালে তিনি ফাল্গুনী পাঠক, জগজিৎ সিং, যেশুদাস প্রভৃতি ভারতীয় গায়কের মিউজিক অ্যালবামে কাজ করেন। তিনি স্টার প্লাসের প্যায়ার কে দো নাম...এক রাধা এক শ্যাম নামক ধারাবাহিকেও অভিনয় করেন। ২০০৪ খ্রিস্টাব্দে তিনি নামক চলচ্চিত্রে অভিনয়ের মাধ্যমে তাঁর চলচ্চিত্র জীবন শুরু করেন। তিনি ২০০৮ সালে "জানালা" নামক চলচ্চিত্রে স্বস্তিকা মুখোপাধ্যায় বিপরীতে অভিনয়ে করে বাংলা চলচ্চিত্রে অভিনয় শুরু করেন।
মোহাম্মদ কাইফ
মোহাম্মদ কাইফ () (জন্মঃ ১ ডিসেম্বর ১৯৮০) হলেন একজন ভারতীয় ক্রিকেটার। তিনি অনূর্ধ্ব-১৯ দলে অসাধারণ নৈপূণ্য প্রদর্শনে পরে জাতীয় দলে জায়গা করে নেন। যেখানে তিনি ২০০০ সালের অনূর্ধ্ব-১৯ বিশ্বকাপ ভারতীয় দলের হয়ে অধিনায়কত্ব করেন। তিনি টেস্ট এবং ওয়ানডে ক্রিকেটে পরিবর্তনশীল স্ট্রাইকে রেটে আত্মরক্ষামূলক এবং আক্রমণাত্মক উভয় ধরনের খেলা খেলতে পছন্দ করেন। তার সময়ে তিনি ভারতের অন্যতম একজন ফিল্ডার ছিলেন এবং তার অসাধারণভাবে বল থ্রো করার দক্ষতা ছিল।
মোহাম্মদ কাইফ ১৯৮০ সালের ১ ডিসেম্বর এলাহবাদে জন্মগ্রহণ করেন। তিনি গ্রীন পার্ক ছাত্রাবাস থেকে তার কর্মজীবন শুরু করেন। তার পিতা মোহাম্মদ তারিফ রেলওয়ে ও উত্তর প্রদেশের হয়ে খেলতেন। তার ভাই মোহাম্মদ সাইফ মধ্যপ্রদেশ ও উত্তর প্রদেশের হয় খেলে থাকেন। কাইফ ২০১১ সালের ২৫ মার্চ তারিখে একজন নয়ডা ভিত্তিক সাংবাদিক পূজা যাদবকে বিয়ে করেন।
কাইফ প্রধাণত নিম্নলিখিত দলগুলোতে খেলে থাকেন:
কাইফ ২০০০ সালে দক্ষিণ আফ্রিকার বিরুদ্ধে বেঙ্গালুরুতে টেস্ট ক্রিকেটে আত্মপ্রকাশ করেন।
মোহাম্মদ কাইফ ২০০৮ সালের ইন্ডিয়ান প্রিমিয়ার লীগের সংস্করণ বিজয়ী দল রাজস্থান রয়ালের হয়ে প্রতিনিধিত্ব করেন। তিনি একজন আইকন খেলোয়াড় হিসাবে $৬৭৫.০০০ ডলারের বিনিময়ে বিক্রি হন। যদিও তিনি দলের হয়ে সবগুলি ম্যাচ খেলেন কিন্তু উক্ত সিরিজে মাত্র ১৬ গড়ে ১৭৬ রান করতে সামর্থ্য হন। ২০০৯ সালের ১৫ এপ্রিল থেকে তিনি রাজস্থান রয়ালস দলের ব্যবস্থাপনার দায়িত্বে ছিলেন।
কাইফকে ২০১০ সালের ইন্ডিয়ান প্রিমিয়ার লীগে কিংস এলেভেন পাঞ্জাব তাকে মার্কিন ডলার $২৫০,০০০ এর বিনিময়ে কিনে নেয়।
তিনি ভারতীয় জাতীয় কংগ্রেসে যোগদান করেন এবং উত্তর প্রদেশের ফুলপুর থেকে ২০১৪ সালের লোকসভা নির্বাচনে প্রতিদ্বন্দিতা করবেন।